**ДОРНОГОВЬ АЙМАГ ДАХЬ ЦАГДААГИЙН ГАЗРЫН**

**2018 ОНЫ ҮЙЛ АЖИЛЛАГААНЫ ТАЙЛАН**

2018.03.25. Сайншанд сум

Дорноговь аймаг дахь цагдаагийн газраас 2018 оны 01 дүгээр улиралд Монгол Улсын Их Хурал, Засгийн газраас батлан гаргасан хууль, тогтоол, хөтөлбөр, албан даалгавруудын хэрэгжилтийг хангах, Цагдаагийн ерөнхий газрын 2018 оны үйл ажиллагааны төлөвлөгөө, 2018 онд дэвшүүлсэн зорилтыг хэрэгжүүлэх, гэмт хэрэгтэй тэмцэх, нийтийн хэв журам хамгаалах, олон нийтийн аюулгүй байдлыг хангах үйл ажиллагаандаа хүний эрх, эрх чөлөөг хүндэтгэх, алба хаагчдын мэдлэг, ур чадварыг дээшлүүлэх, сахилга хариуцлагыг сайжруулах, ёс зүйг төлөвшүүлэх, цагдаагийн байгууллагын ажил үйлчилгээг иргэд, олон нийтэд шуурхай хүргэхэд үйл ажиллагаагаа чиглүүлэн ажиллаж үр дүнг нь тайлагнаж байна. Үүнд:

**1. Удирдлага зохион байгуулалтын талаар**

Цагдаагийн албаны тухай хуулийн 15 дугаар зүйлийн 15.1.6, 15.2 дахь хэсэг, Хууль зүйн сайдын 2014 оны А/89 дүгээр тушаалаар баталсан “Иргэний зөвлөл, оршин суугчдад цагдаагийн байгууллагын тайлан тавих журам”-ын дагуу тус цагдаагийн газрын 2017 оны үйл ажиллагааны тайланг байгууллагын [www.dornogobi](http://www.dornogobi).police.gov.mn вэйб сайтад байршуулан, орон нутгийн “Өнөөгийн Дорноговь” сонины 2018 оны 01 дүгээр сарын 30-ны өдрийн №02 дугаарт нийтлүүлэн 1000 ширхэгийг хэвлүүлэн иргэд, олон нийтэд хүргэсэн. Мөн цагдаагийн газрын 2017 оны үйл ажиллагааны тайланг цахим хэлбэрээр хийж тус аймгийн бүх сумдад хүргүүлэн харьяа хэлтэс, тасгийн дарга, хэсгийн төлөөлөгч нараар 47 багийн нийт 1732 иргэн, олон нийтэд хүргэн ажилласан. 2018 оны 01 дүгээр улирлын тайланг цагдаагийн газрын цахим хуудсанд байршуулан иргэд, олон нийтэд хүргэн ажиллалаа.

Цагдаагийн ерөнхий газрын даргатай Цагдаагийн газрын даргаас 2017 онд байгуулсан үр дүнгийн гэрээг хангалттай үнэлгээ авч дүгнүүлсэн ба 2018 оны цагдаа, дотоодын цэргийн анги байгууллагуудын удирдах ажилтны сургалт зөвлөгөөний үеэр Цагдаагийн ерөнхий газрын даргатай 47 ажил, арга хэмжээг хэрэгжүүлэхээр 2018 оны үр дүнгийн гэрээг байгуулсан. Хэлтэс, тасгийн дарга нараас алба хаагч нартай үр дүнгийн гэрээг, энгийн ажилтнуудтай хөдөлмөрийн гэрээг байгуулан ажиллаж байна.

Цагдаагийн газрын даргын зөвлөл 4 удаа хуралдаж 44 асуудал хэлэлцэж, байгууллагын үндсэн үйл ажиллагаа болон хүний нөөцийн чиглэлээр нийт А дугаартай 13, Б дугаартай 56, нийт 69 тушаал гарган хэрэгжилтийг нь ханган ажилласан байна. Замын-Үүд сум дахь сум дундын цагдаагийн хэлтэс нь 1 дүгээр улиралд үндсэн үйл ажиллагааны чиглэлээр 3, хүний нөөцийн чиглэлээр 8 тушаал гарган ажилласан байна.

2018 оны 01 дүгээр улиралд офицерийн бүрэлдэхүүнд орсон болон бусад газраас шилжин томилогдсон офицер 12, ажилд шинээр томилогдсон ахлагч 7, энгийн болон дадлагажих ажилтнаар 2, ЦЕГ-ын даргын болон цагдаагийн газрын даргын тушаалаар ажил албан тушаал өөрчлөгдсөн 29, ЦЕГ-ын даргын тушаалаар бусад газар, хэлтэст шилжин томилогдсон 1, өөрийн хүсэлтээр албанаас чөлөөлөгдсөн офицер 2, цэргийн байнгын тэтгэвэрт гарсан 8, дутагдлаар халагдсан 1 алба хаагч байна.

Тус цагдаагийн газраас 2018-2020 онд цэргийн алба хаасны тэтгэвэрт гарах хүсэлтэй 16 алба хаагчийн судалгааг гарган Цагдаагийн ерөнхий газрын Хүний нөөц сургалтын хэлтэст хүргүүлсэн.

**1.2. Байгууллагын үйл ажиллагааг сайжруулах чиглэлээр**

**зохион байгуулсан ажил, арга хэмжээ:**

Тус цагдаагийн газраас гэмт хэрэг, зөрчлөөс урьдчилан сэргийлэх талаар хэрэгжүүлж буй ажил, арга хэмжээ, сургалт сурталчилгаа, үйл ажиллагааны тайланг тухай бүр иргэд олон нийтэд мэдээлэх зорилгоор [www.Dornogobi.police.gov.mn](http://www.Dornogobi.police.gov.mn) вэйб сайт, Дорноговь-цагдаа фэйсбүүк хаягаар болон ЦЕГ-ын Хэвлэл, мэдээллийн төвийн цахим хуудсаар дамжуулан үйл ажиллагаагаа сурталчилах ажлыг зохион байгуулж байна.

Аймгийн Засаг даргын тамгийн газрын Хууль эрх зүйн хэлтэстэй хамтран хуулийн байгууллагуудын 2018 оны нэгдсэн зөвлөгөөнийг 2018 оны 3 дугаар сарын 21-ний өдөр зохион байгуулсан. Нэгдсэн зөвлөгөөнөөр цагдаагийн газраас 2018 оны эхний 2 сарын аймгийн эрүү, хэв журмын болон аймгийн хэмжээнд үйлдэгдсэн хулгайлах гэмт хэргийн нөхцөл байдлын талаар тус тус мэдээлэл хийж, “Хууль сахиулах байгууллагын алба хаагчдын сэтгэл зүйн онцлог сэдэв”-т сургалт, хууль сахиулах байгууллагуудын алба хаагчдын дунд зохион байгуулагдсан гар бөмбөгийн тэмцээнд алба хаагч нар тус тус хамрагдан оролцсон.

Цагдаагийн газрын жижүүрийн шуурхай албаны өрөөг дотоод нөөц бололцоогоо ашиглан засварлаж алба хаагчдыг ажиллах орчин, нөхцөлийг сайжруулсан. Мөн цагдаагийн газрын автомашины 7 дугаар тавиуланг албаны тээврийн хэрэгслийг угааж цэвэрлэх зориулалтаар автомашины угаалгын газар болгон засаж тохижуулан ашиглаж байна.

Цагдаагийн газрын алба хаагчдын үйл ажиллагаа, онцлогийг харуулсан 28 м2 хулдаасан хэвлэл бүхий зурагт самбарыг хийж цагдаагийн газрын хашаанд байрлуулсан.

Цагдаагийн газрын тугийн алба хаагчдын хувцасыг Цагдаагийн ерөнхий газрын тугийн алба хаагчид өмсдөг хувцастай ижил загвараар хийлгэсэн ба цагдаагийн байгууллагаас 2018 онд дэвшүүлсэн зорилт, цагдаагийн газар руу төв замаас орж ирдэг хэсэгт шинэ загварын хувцастай тугийн алба хаагчдын авахуулсан зураг бүхий самбарыг тус тус байршуулан цагдаагийн байгууллагын үйл ажиллагааг сурталчилсан.

Байгууллагын хурлын танхимын индэрт цагдаагийн газрын www.dornogobi.gov.mn цахим хаягийг байршуулан индэрийн ард талын хэсэгт акустик тусгаарлагч хавтанг нааж, цагдаагийн газрын туг, төрийн далбааг шинээр байрлуулах ажлыг хийж засаж тохижуулсан.

Замын-Үүд сумын Засаг даргын тамгын газраас тус сумын цагдаагийн хэлтсийн ажилд дэмжлэг үзүүлэн орон нутгийн төсвийн хөрөнгөөр “ПРИУС-20” маркийн 2 тээврийн хэрэгсэл худалдан авч өгснийг 2018 оны 01 дүгээр сарын 18-ны өдөр хүлээн авч үйл ажиллагаандаа ашиглаж байна.

Замын-Үүд сум дахь сум дундын цагдаагийн хэлтсийн даргын 2017 оны 11 дүгээр сарын 15-ны өдрийн “Үнэлгээний хороо байгуулах тухай” А/15 дугаар тушаалыг үндэслэн үнэлгээний хороо хуралдаж тус хэлтсийн мэдүүлэг авах өрөөний засвар, тохижилтын ажил гүйцэтгэх аж ахуйн нэгжээр “Бат тод” ХХК-ийг сонгон шалгаруулан, холбогдох материалыг Цагдаагийн ерөнхий газрын Санхүү, аж ахуйн албанд хүргүүлж, гүйцэтгэлийг хангуулан 2018 оны 01 дүгээр сард ашиглалтанд хүлээн авсан.

**1.3. Эрх зүйн шинэтгэлийн хүрээнд хийсэн ажил, арга хэмжээ:**

Цагдаагийн газрын Эрүүгийн цагдаагийн тасаг, хэсэг мөрдөн байцаах тасаг, хэсэг, Замын цагдаагийн тасаг, хэсэг, Нийтийн хэв журам хамгаалах тасаг, хэсгийн алба хаагчдын нэгдсэн цугларалт, сургалт зөвлөгөөнийг 2018 оны 01, 02 дугаар саруудад тус тус зохион байгуулсан. Сургалт зөвлөгөөнөөр 2017 оны сахилга хариуцлагын байдал, шинэчлэн батлагдсан хууль, тогтоомжоор танхимын хичээл сургалт орсон.

Авлигын тухай, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн хүрээнд 9 алба хаагчаар хувийн ашиг сонирхол, хөрөнгө орлогын мэдүүлгийг гаргуулж АТГ-ын цахим санд оруулж алба хаагчдаас авилгад өртөхгүй, авахгүй байх талаар баталгаа авч нийт алба хаагчид хууль, дүрмийг үйл ажиллагаандаа мөрдөн ажиллаж байна.

Цагдаагийн ерөнхий газрын даргын 2018 оны А/46 дугаар тушаалаар батлагдсан “Цагдаа, дотоодын цэргийн алба хаагчдын мэдлэг, ур чадварыг дээшлүүлэх 2018 оны сургалтын нэгдсэн төлөвлөгөө, хөтөлбөр”-ийн Цагдаа, дотоодын цэргийн сургалтын нэгдсэн төвд 2018 оны 3 дугаар сард “Хяналт шинжилгээ, үнэлгээ, эрсдэлийн удирдлага”, “Авто тээврийн хэрэгслийн хөдөлгөөний аюулгүй байдал, ашиглалтын журам зөрчих гэмт хэрэг, зөрчлөөс урьдчилан сэргийлэх ажил”, “Уран жолоодлого”, “Нийтийг хамарсан гамшиг, ослын үед ажиллах зохион байгуулалт ба олон нийтийн аюулгүй байдлыг хангах нь”, “Тусгай хэрэгсэл, биеийн хүч хэрэглэх арга зүй, тактик” зэрэг 5 удаагийн сургалтад 11 алба хаагч, Цагдаагийн ерөнхий газрын дэд даргын 2018 оны 03 дугаар сарын 06-ны өдрийн Б/04 дүгээр тушаалаар 1 алба хаагч ёс зүйн төлбөртэй сургалтад, Эрүүгийн цагдаагийн албаны мэргэшүүлэх сургалтад 3 алба хаагч тус тус сургалтад хамрагдсан.

Алба хаагчдын боловсрол, мэдлэгийг дээшлүүлэх талаар анхаарч Хууль сахиулахын их сургуулийн эчнээ 3 болон 5 жилийн хөтөлбөрийн сургалтанд 4 алба хаагч хамрагдан суралцсан.

Аймгийн Эрүүл мэндийн төвтэй хамтран Сайншанд суманд үйл ажиллагаа явуулдаг 1, 2, 3-р цэцэрлэг, МСҮТ-ийн сурагчдад “Осол гэмтлээс урьдчилан сэргийлэх”, Автотээврийн үндэсний төвийн Замын-Үүд дэх салбар, Замын-Үүд дэх гаалийн газар, Хилийн мэргэжлийн хяналтын байгууллагуудтай хамтран улс хооронд зорчигч тээврийн үйлчилгээ тогтмол эрхэлдэг том оврын болон суудлын автомашины 65 жолооч нарт Замын Хөдөлгөөний дүрэм, Зөрчлийн тухай хуулиудаар тус тус сургалт зохион багуулсан.

Аймгийн Нарны Эрчим ХХК-ны Миний нутаг 101.5 Fm-ын “Ярилцах цаг” нэвтрүүлэгт Замын цагдаагийн алба хаагч нар оролцож иргэдийн асуултанд хариулт өгч, Зөрчлийн тухай хуулийн талаар мэдээлэл өгсөн.

Аймгийн Хууль, эрх зүйн хэлтсээс зохион байгуулсан “Эрх зүйн боловсрол олгох, гэмт хэргээс урьдчилан сэргийлэх” чиглэлээр Сайншанд сумын ерөнхий боловсролын 1, 2, 3, 5-р сургуулийн 9-10-р ангийн 440 хүүхдэд сургалтыг зохион байгуулж уг сургалтанд цагдаагийн газрын дэд бөгөөд Эрүүгийн цагдаагийн тасгийн дарга сурагчдад эрх зүйн зөвлөгөө, зөвлөмж өгч ажилласан.

**1.4 Байгууллагын удирдлагад хандаж ирүүлсэн өргөдөл,**

**гомдол шийдвэрлэлтийн талаар:**

Тайлангийн хугацаанд иргэд, байгууллага, алба хаагчдаас цагдаагийн газрын удирдлагад хандаж гаргасан нийт 136 өргөдөл, хүсэлтийг хүлээн авсан байна.

Үүнээс ажилд орох, суралцахыг хүссэн 8, ажил, ажлын байр өөрчлөх, шилжих талаар гаргасан 14, захиргааны чөлөө хүссэн 71, бусад 43 өргөдөл, хүсэлтийг хүлээн авч хуулийн хугацаанд шийдвэрлэн хариуг өгч ажилласан.

**1.5 Нэвтрүүлсэн шинэлэг ажил, арга хэмжээ**

Цагдаагийн газрын 2017 оны үйл ажиллагааны тайланг цахим хэлбэрээр хийж тус аймгийн бүх сумдад хүргүүлэн иргэн, олон нийтэд хүргэн ажилласан.

Тус цагдаагийн газрын хоногийн нөхцөл байдлын мэдээллийн загварыг бусад орон нутгийн цагдаагийн газар, хэлтэст хүргэн ажиллахаар болсон.

Цагдаагийн газрын нийт хэсгийн төлөөлөгч нарын нэгдсэн цугларал, сургалтыг сар бүр зохион байгуулан тусгайлсан хөтөлбөр, төлөвлөгөө гарган хичээл, сургалт мэдээ, мэдээлэл хүргэх ажлыг зохион байгуулсан.

Цагдаагийн газрын нийт бие бүрэлдэхүүнийг ном уншиж уг номныхоо талаар товч мэдээлэл бэлтгүүлэн бусад алба хаагчдадаа өглөө бүр мэдээлэл хийж байх хуваарийг батлан хэрэгжүүлснээр нийт алба хаагчдын илтгэх урлаг, өөрийгөө бусад ойлгуулах ур чадварыг нэмэгдүүлсэн ажил арга хэмжээ болсон.

Цагдаагийн газрын алба хаагчдын нөөц бололцоог ашиглан хурлын танхимд номын сан байгуулан ашиглаж эхлээд байна.

Цагдаагийн газраас санаачлан аймгийн ИТХ-ийн 10 дугаар хуралдаанаар “Зам тээврийн ослоос урьдчилан сэргийлэх 2017-2020 он хүртэл хэрэгжих хөтөлбөр”-ийн 2017-2018 онд хэрэгжүүлэх төлөвлөгөөг зарцуулах төсөв хөрөнгийн хамт батлуулсан. Хөтөлбөрт зарцуулах төсвийг аймгийн жил бүрийн замын санд орсон орлогын 20 хувийг зарцуулахаар заасан бөгөөд 2017-2018 он хүртэл хэрэгжүүлэх хөтөлбөрт 619.000.000 /зургаан зуун арван есөн сая/ төгрөгний ажил хийлгэхээр төсөвт тусгасан.

Иргэд, аж ахуйн нэгж, байгууллагуудад болон Замын-Үүдээс Сайншанд Улаанбаатарын чиглэлд зорчиж байгаа жолооч нарт замын нөхцөл байдал болон босоо тэнхлэгийн замд гарч байгаа ослын талаар анхааруулсан санамжийг 200 ширхэгийг, дуудлагын жолооч ажиллаж байгаа талаар 40 ширхэг зурагт хуудас бэлтгэн хэвлэн тарааж зурагт хуудсыг согтууруулах ундааны зүйлээр үйлчилдэг баар, ресторан, зоогийн газруудад хүний нүдэнд харагдахуйц газруудад нааж байрлуулан ажилласан.

**1.6 Судалгаа, дүн шинжилгээ хийсэн ажлын талаар:**

Цагдаагийн газрын судалгааны баг нь 2018 оны 01 дүгээр улирлын байдлаар цагдаагийн газрын гэмт хэргийн талаархи гомдол мэдээлэл болон зөрчлийн шинжтэй гомдол мэдээлэлийн бүртгэл, цахим санд бүртгэгдсэн бүртгэлд судалгаа явуулж гэмт хэрэг, зөрчил гарсан цаг, хугацаа, үйлдэгдсэн газар, орон зэрэгт дүн шинжилгээ хийж нийт 200 иргэнээс санал асуулга авч ажилласан. Уг санал асуулгад оролцсон иргэдийн санал болон цагдаагийн газрын гэмт хэргийн шинжтэй дуудлага мэдээлэл, зөрчлийн шинжтэй дуудлага мэдээлэл хүлээн авсан бүртгэлийг цахим сангийн тоо бүртгэлтэй уялдуулан дүн шинжилгээ хийж тухайн гэмт хэрэг, зөрчил гарч буй цаг, газрыг бодитой тогтоон тухайн чиглэлд эргүүлийг зохион байгуулан ажиллаж байна.

Цагдаагийн газрын криминологи судалгааны баг нь гэмт хэрэг, зөрчлийн 2018 оны 01 дүгээр сарын нэгдсэн мэдээнд Сайншанд сумын 1-7 дугаар багийн 200 иргэний дунд явуулсан судалгаа, Шуурхай албанд иргэдээс гомдол мэдээлэл хүлээн авах бүртгэл гэсэн 3 эх сурвалжаас хийн ажиллалаа. Судалгаанд тусгасан “Таны эргэн тойронд гэмт хэрэг, зөрчилд үйлдэгдэж байсан уу, байсан бол хэдэн цагийн үед бэ” гэх асуултанд санал асуулгад оролцсон иргэдийн дийлэнх нь буй 78 иргэн шөнийн 22:00-06:00 цагийн хооронд гэсэн байна.

Иргэдийн дунд явуулсан судалгаагаар согтууруулах ундаагаар үйлчилдэг /баар, караоке, ресторан/ газрууд хэдээс хэдэн цагийн хооронд ажиллах нь зүйтэй бэ гэсэн асуулт бүхий санал асуулгад оролцсон иргэдийн 85 хувь нь буюу 67 иргэн 18:00-00:00 цагийн хооронд ажиллах нь зөв гэж үзсэн байна.

**1.7 Бусад ажлын талаар.**

Шинээр ажилд томилогдсон 7 ахлагчийг Цагдаагийн албаны тухай хуулийн 9 дүгээр зүйлд заасан Цагдаагийн тангарагийг өргөгүүлэх арга хэмжээг зохион байгуулан ажилласан.

Аймгийн Засаг даргын “Үндэсний бичгийг хэрэглээ болгох ажлыг эрчимжүүлэх тухай” 2018 оны 01 дүгээр сарын 04-ний өдрийн 01 тоот албан даалгаврын хүрээнд хийж ажлын төлөвлөгөөг гарган хийж гүйцэтгэсэн ажлын биелэлтийг гарган хүргүүлсэн.

Аймгийн ГХУСАЗСЗөвлөлд аймгийн хэмжээнд 2018 оны эхний 2 сард үйлдэгдэж бүртгэгдсэн гэмт хэрэг, зөрчлийн талаарх мэдээлэл болон гэмт хэрэг, зөрчлөөс урьдчилан сэргийлэх чиглэлээр зохион байгуулж буй ажил, арга хэмжээний талаарх мэдээллийг 1 удаа хийж нөхцөл байдлыг танилцуулсан.

**2. ГЭМТ ХЭРЭГТЭЙ ТЭМЦЭХ, НИЙТИЙН ХЭВ ЖУРАМ ХАМГААЛАХ, ОЛОН НИТИЙН АЮУЛГҮЙ БАЙДЛЫГ ХАНГАХ ЧИГЛЭЛЭЭР**

**Эрүүгийн цагдаагийн албаны чиглэлээр:**

Эрүүгийн цагдаагийн тасаг нь 6.616.130.000 төгрөгийн хохиролтой, 51 холбогдогчтой, 37 материалийг хэрэг бүртгэлтийн хэрэг үүсгэн шалгаж харьяаллын дагуу мөрдөн байцаах тасагт шилжүүлсэн байна. Мөн тус тасаг нь хэрэг бүртгэлтийн 303 гэмт хэргийг шалган харьяаллын дагуу мөрдөн байцаах тасагт 22 хэргийг шилжүүлэн, 9 хэргийг хааж, харьяаллын дагуу 7 хэргийг шилжүүлэн, 90 хэрэгт хугацаа сунгаж, 1 хэрэг прокуророос буцаж одоо үлдэгдэл 272 хэрэг бүртгэлтийн хэрэгт ажиллагаа явуулж байна.

Шилжүүлсэн хэрэг, үйлдлээс 731.000.000 төгрөгийн хохирлыг нөхөн төлүүлэн ажилласан байна.

Тайлангийн хугацаанд цагдаагийн газраас Эрэн сурвалжлах "АSАР" санд нийт өмнөх оны болон энэ оны 59 хүн, мал амьтан, эд зүйлийн мэдээллийг бүртгэж зарлан мэдээлэлсэн ба өмнөх оны болон энэ оны 41 хүн, мал амьтан, эд зүйлийг олж тогтоон эрэн сурвалжлалтыг зогсоосон ба хүн, амьтан, эд зүйл олдсон үндэслэлээр 36, цаашид эрэн сурвалжлах шаардлагагүй үндэслэлээр 5 эрэн сурвалжлалтыг зогсоосон байна. Эрэн сурвалжлалт зарласан 59 эрэн сурвалжлалтыг төрлөөр нь авч үзвэл гэмт хэрэгт сэрдэгдсэн этгээд 19, яллагдагч 2, шүүгдэгч 1, тэнсэгдэж цагдаагийн байгууллагын хяналтанд байхдаа оргон зайлсан 1, шүүхээс даалгасан бусад хүн 20, түүх соёлын дурсгалт зүйл 1, эд зүйл 14, тээврийн хэрэгсэл 1 байна. Эрэн сурвалжлалт зогсоосон 36 эрэн сурвалжлалтыг төрлөөр нь авч үзвэл эд зүйл 6, гэмт хэрэгт сэрдэгдсэн этгээд 6, яллагдагч 1, шүүгдэгч 1, шүүхээс даалгасан бусад хүн 13, оршин суугаа газраасаа алга болсон 2 эрэн сурвалжлалт, бусад цагдаагийн газар, хэлтсээс 7 эрэн сурвалжлалтыг олж тогтоосон үндэслэлээр зогсоосон байна.

Одоо эрэн сурвалжлах “ASAP” санд урьд оны болон энэ оны эрэн сурвалжлагдаж байгаа оршин суугаа газраасаа алга болсон 2, сураггүй алга болсон гэж тооцсон 3, шүүхээс даалгасан бусад 30, сэжигтэн 1, яллагдагч 1, гэмт хэрэгт сэрдэгдсэн этгээд 20, цогцос 1, галт зэвсэг 12, тээврийн хэрэгсэл 2, түүх соёлын болон дурсгалт зүйл 1, мал, амьтан 11, эд зүйл 13, аман зураг 4 нийт 102 хүн, мал амьтан, эд зүйл эрэн сурвалжлагдаж байна.

Урьд оны мөн үетэй харьцуулахад эрэн сурвалжлах "АSАР" сангийн ашиглалт, бүрдүүлэлтийн явц байдал өссөн үзүүлэлттэй байна. Урьд оны эрэн сурвалжлалтуудаас 5 буюу 7.4 хувиар илүү хүн, мал, амьтан, эд зүйл олж тогтоосон болно.

**Мөрдөн байцаах албаны чиглэлээр:**

Тус тасаг нь 2018 оны 1-р улиралд шинээр иргэд, аж ахуйн нэгж байгууллагаас гэмт хэргийн талаарх 51 гомдол мэдээлэл хүлээн авч шалгаснаас 7 гомдол мэдээллийг хэрэг бүртгэлтийн хэрэг нээхээс татгалзах саналтай шилжүүлэн, 2 гомдол мэдээллийг харьяаллын дагуу шилжүүлэн, 12 гомдол мэдээлэлд хэрэг бүртгэлтийн хэрэг нээж, 24 гомдол мэдээлэлд эрүүгийн хэрэг үүсгэж, яллагдагчаар татсан. Одоо үлдэгдэл гомдол мэдээлэл 6 байна.

Тайлангийн хугацаанд нийт 27 хэрэг бүртгэлийн хэрэгт ажиллагаа явуулан үүнээс 3 хэрэгт эрүүгийн хэрэг үүсгэж яллагдагчаар татан, 4 хэрэг бүртгэлтийн хэргийг хааж, 4 хэргийг харьяаллын дагуу шилжүүлэн одоо ажиллагаанд 16 хэрэг бүртгэлтийн хэрэгтэй байна.

Урьд сарын үлдэгдэл 18 мөрдөн байцаалтын хэрэгтэй байсан ба шинээр 64 хэрэгт мөрдөн байцаалтын хэрэг нээж, шүүхээс 6 хэрэг, прокуророос 17 хэрэг нэмэлт мөрдөн байцаалтанд буцаж нийт 105 мөрдөн байцаалтын хэрэгт ажиллагаа явуулсан байна. Үүнээс шүүхэд шилжүүлэх саналтай 47 хэрэг, хэрэгсэхгүй болгох саналтай 11 хэрэг, нэгтгэсэн 1, бусад газарт харъяаллын дагуу шилжүүлсэн 5, шүүх прокурорын буцалтаас дахин шийдсэн 12 хэрэг, түдгэлзүүлсэн 3 хэрэг байна. Одоо үлдэгдэл мөрдөн байцаалтын хэрэг 25 байна.

Нийт шалгасан эрүүгийн хэргийн шийдвэрлэлт 75.42 хувьтай байна. Гэмт хэргийн улмаас иргэд, аж ахуйн нэгж байгууллагад 234.574.646 төгрөгний хохирол учирснаас мөрдөн байцаалтын шатанд 82.304.346 төгрөг нөхөн төлүүлж 8.7000.003 төгрөгний эд хөрөнгө битүүмжилсэн байна. Мөрдөн байцаалтын шатанд хохирол нөхөн төлөлт, эд хөрөнгө хурааж болзошгүй байдлыг хангах чиглэлээр хийсэн ажил 82.3 хувтай байна.

**Хэрэг бүртгэлтийн чиглэлээр:**

Тус тасаг нь 2018 оны 1 дүгээр улиралд иргэд, хуулийн этгээдээс гэмт хэргийн шинжтэй 21 гомдол мэдээлэл хүлээн авсанаас 4 гомдол мэдээлэлд хэрэг бүртгэлтийн хэрэг нээхээс татгалзах саналтай прокурорт хүргүүлж, 15 гомдол мэдээлэлд хэрэг бүртгэлтийн хэрэг, 1 гомдол мэдээлэлд мөрдөн байцаалтын хэрэг нээн шалгасан ажилласан ба одоо ажиллагаанд 1 гомдол мэдээллийн үлдэгдэлтэй байна.

Хэрэг бүртгэлтийн хэргийн талаар: Тайлангийн хугацаанд харьяаллын дагуу шилжиж ирсэн хэрэг бүртгэлтийн хэрэг 4, шинээр хэрэг бүртгэлтийн хэрэг нээсэн 15 нийт 19 хэрэгт хэрэг бүртгэлтийн ажиллагаа явуулсан. Хэрэг бүртгэлтийн ажиллагаа явуулсан 19 хэргээс 9 хэрэгт эрүүгийн хэрэг үүсгэж, яллагдагчаар татсан, 1 хэргийг хаасан, 1 хэргийг харъяаллын дагуу шилжүүлсэн, одоо ажиллагаанд 8 хэргийн үлдэгдэлтэй байна.

Мөрдөн байцаалтын хэргийн талаар: 2018 оны 1-р улиралд хэрэг бүртгэлтийн 9 хэргийг шинээр эрүүгийн хэрэг үүсгэж яллагдагчаар татсан, харъяаллын дагуу шилжиж ирсэн 10 хэргийг хүлээн авч мөрдөн байцаалтын ажиллагаа явуулсан. Мөн шүүхээс буцсан 3, прокуророос буцсан 2, нийт 24 хэрэгт мөрдөн байцаалтын ажиллагаа явуулснаас 16 холбогдогчтой 14 хэргийг шүүхэд шилжүүлэх саналтай прокурорт шилжүүлсэн. Шүүхэд шилжүүлэх саналтай 14 хэргээс 14 буюу 100 хувь хялбаршуулсан журмаар шийдвэрлэн ажилласан байна. Мөрдөн байцаалтын 1 хэргийн яллагдагч оргон зайлсан тул ЭХХШТ хуулийн 31.14.1.2-т заасан үндэслэлээр түдгэлзүүлсэн, шүүх, прокуророос буцсан 4 хэргийг дахин шийдвэрлэсэн. Одоо ажиллагаанд мөрдөн байцаалтын 5 хэргийн үлдэгдэлтэй байна.

Урьдчилан сэргийлэх ажил сургалт суртачилгааны чиглэлээр: Гэмт хэргээс урьдчилан сэргийлэх чиглэлээр орон нутгийн телевиз болон FM радиогийн байгууллагуудад сургалт сурталчилгаан 1 зохион байгуулсан. Санамж сэрэмжлүүлэг 103 ширхэгийг бэлтгэж сумдын хэсгийн төлөөлөгч тараан өгсөн.

Гэмт хэргийн улмаас учирсан хохирол нөхөн төлүүлэлт: Гэмт хэргийн улмаас иргэд, хуулийн этгээдэд 31.400.000 төгрөгний хохирол учирсанаас хэрэг бүртгэлт, мөрдөн байцаалтын шатанд 30.700.000 төгрөг буюу 97,7 хувийг нөхөн төлүүлсэн байна.

**Замын цагдаагийн албаны чиглэлээр:**

Тайлангийн хугацаанд замын хөдөлгөөний аюулгүй байдлын эсрэг гэмт хэрэг, осол зөрчлөөс урьдчилан сэргийлэх зорилгоор гудамж замын хяналт шалгалтаар 4216 тээврийн хэрэгсэл шалгаж 3647 зөрчил илрүүлж Зөрчлийн тухай хуулийн 14 дүгээр зүйлийн 7.3.1, 7.5 дахь заалтыг зөрчиж согтууруулах ундааны зүйл хэрэглэсэн үедээ тээврийн хэрэгсэл жолоодсон 213 зөрчил илрүүлж тээврийн хэрэгслийг түр саатуулж ажилласан байна.

Зөрчил шийдвэрлэлтийн талаар: Согтууруулах ундааны зүйл хэрэглэсэн үедээ тээврийн хэсэгсэл жолоодсон 169 жолоочийн тээврийн хэрэгсэл жолоодох эрхийг хасаж, 400 нэгжтэй тэнцэх хэмжээний төгрөг буюу нийт 67.600.000 төгрөгөөр торгож, согтууруулах ундааны зүйл хэрэглэсэн үедээ тээврийн хэрэгсэл жолоодох эрхгүй тээврийн хэрэгсэл жолоодож замын хөдөлгөөнд оролцсон 44 иргэнийг сум дундын эрүүгийн хэргийн анхан шатны шүүхийн шийтгэврээр 7-30 хоногийн хугацаагаар баривчлуулж ЦЕГ-ын туслах тоо бүртгэлийн санд мэдээллийг бүртгэж ажиллалаа.

Зөрчлийн тухай хууль, Замын хөдөлгөөний дүрэм, холбогдох хууль тогтоомж зөрчсөн нийт 3603 жолоочийг 157.505.000 төгрөгөөр торгож, зөрчил гаргасан 213 жолоочийн тээврийн хэрэгслийг түр саатуулж, түр саатуулах хашааны хураамж 979.000 төгрөгийг Цагдаагийн газрын төрийн сангийн дансанд төвлөрүүлж ажилласан.

Цагдаагийн газрын хэмжээнд иргэд, аж ахуйн нэгж, байгууллагаас ирүүлсэн зам тээврийн ослын 68 гомдол, мэдээллийг хүлээн авснаас зөрчлийн шинжтэй осол 58-ийг даатгалын салбарт шилжүүлж, 10 осолд эрүүгийн хэрэг үүсгүүлэн шалгуулсан. Осол, хэргийн улмаас 2 хүн нас барж, 8 хүн гэмтсэн байна. Гарсан хэргийг өнгөрсөн оны мөн үетэй харьцуулахад 10-аар буюу 54.5 хувиар, нас барсан хүн 1-ээр буюу 33.3 хувиар, гэмтсэн хүн 7-оор буюу 46.6 хувиар, эд материалын хохиролтой осол 14-өөр буюу 19.4 хувиар тус тус буурсан байна.

Хариуцсан нутаг дэвсгэрийн хүрээнд дамжин өнгөрч байгаа улсын чанартай хатуу хучилттай автозамуудад тасгийн алба хаагч нар “Согтуу-илрүүлэлт”, **“**Сар шинэ-Хяналт шалгалт**”,** “Аюулгүй тээвэр” нэгдсэн арга хэмжээ, “Эвдрэл гэмтэл техникийн байдал” хэсэгчилсэн арга хэмжээнүүдийг Авто тээврийн үндэсний төвийн Дорноговь аймаг дах болон Замын-Үүд дэх салбартай хамтран зохион байгуулан ажиллаж үр дүнг тооцсон.

Цагдаагийн газрын 2018 оны 01 дүгээр сарын 19-ний өдрийн 07 тоот албан мэдэгдлээр цаг улирлын байдал эрс хүйтэрч халтиргаа гулгаа үүссэнтэй холбогдуулан ойр орчныхоо цас мөсний бохирдлыг арилгах талаар Дорноговь АЗЗА-ийн компани зэрэг 25 аж ахуйн нэгж байгууллагад, мөн зөрчил гаргаж арга хэмжээ авагдсан жолооч нарт дахин зөрчил гаргахгүй байх талаар 11, нийт 36 албан мэдэгдэл хүргүүлж зөрчлийг арилгуулсан.

**Нийтийн хэв журам хамгаалах албаны чиглэлээр:**

Тус аймгийн нутаг дэвсгэрийн эрүүгийн болон хэв журмын нөхцөл байдал, гэмт хэрэг, зөрчлийн тоон үзүүлэлт, гэмт хэрэг, зөрчил үйлдэгдсэн газар, цаг, хугацаа, байршлыг оновчтой тогтоон Цагдаагийн газрын даргын 2017 оны Б/109 дүгээр тушаалын дагуу хүйтний улирлын эргүүлийн нэгдсэн байршилтийг Дорноговь аймгийн Сайншанд сумыг нутаг дэвсгэр хүн амын тоогоор 4 бүс болгож хөдөлгөөнт эргүүлийн 4 чиглэл, явган эргүүлийн 23 чиглэлд маршрут тогтоосон ба хэв журам сахиулах эргүүлд давхардсан тоогоор офицер 208, ахлагч 416, олон нийтийн цагдаа 48 нийт 672 алба хаагч 3360 цагийн үүрэг гүйцэтгэж гудамж, талбай олон нийтийн газар гэмт хэрэг үйлдэгдэхээс урьдчилан сэргийлж хяналт тавин ажилласан байна.

Тайлангийн хугацаанд хөдөлгөөнт эргүүлд 2 автомашин давхардсан тоогоор 4 алба хаагч 86 удаа 602 цагийн үүрэг гүйцэтгэж 9180 км зам туулж 128 дуудлага, мэдээлэл хүлээн авч зөрчил гаргасан 98 иргэнийг албадан эрүүлжүүлэх, саатуулах байрны эмч, цагдаа нарын хяналтан дор хүлээлгэн өгч, биеэ авч явах удирдан жолоодох чадваргүй 84 иргэнийг ар гэрт нь хүлээлгэн өгч, 14 тээврийн хэрэгсэлийг түр саатуулах газарт хүлээлгэн өгч ажилласан.

Эрх зүйн зөрчилтэй тэмцэх ажлын хүрээнд захиргааны 464 зөрчил илрүүлж, зөрчил заагдсан 462 иргэн, 2 аж ахуйн нэгж байгууллагыг 13.205.000 төгрөгөөр торууль ногдуулж 6 гэмт хэргийг нөхөн болон халуун мөрөөр нь илрүүлж, 12 гэмт хэргийг таслан зогсоож ажилласан байна.

2018 оны 1 дүгээр улирлын байдлаар архи, тамхины хуулийн хэрэгжилтийг хангах зорилгоор “Шалгалт” тусгай арга хэмжээг зохион байгуулж архи, согтууруулах ундаагаар үйлчилдэг 160 байгууллага аж ахуйн нэгж, 2120 иргэнийг шалгаж зөрчил гаргасан 1 аж ахуй нэгж, 12 иргэнийг 805000 төгрөгөөр торгож, 54 литр архи, 32 литр пиво хураан авч шийдвэрлэсэн.

Тамхины хяналтын тухай хуулийн хэрэгжилтийг хангах чиглэлээр 42 байгууллага аж ахуйн нэгжийг шалгаж зөрчил гаргасан 4 иргэнийг 950,000 төгрөгөөр торгож, 126 ширхэг сэрэмжлүүлэг тарааж 72 мэдэгдэл, 83 ширхэг зөвлөмж өгч үйл ажиллагаанд нь тогтмол хяналт тавин ажиллаж байна.

Цагдаагийн газрын эрүүлжүүлэх, саатуулах байранд гудамж, талбай, олон нийтийн газар биеэ авч явах чадваргүй явсан, согтуугаар гэмт хэрэг, зөрчил үйлдсэн 275 иргэнийг эмч, жижүүрийн цагдаа нарын хяналтанд хүлээн авч аюулгүй байдлыг хангаж, саатуулагдсан иргэдийн тэмдэглэлийг тухай бүр хөтөлж, иргэдийн хураамж болох 1.141.250 төгрөгийн тооцоог хийж, Шүүхийн шийтгэх тогтоолоор 79 иргэнийг баривчлуулж тэдэнд өдөр бүр 2 удаа халуун хоол, цайг хүртээмжтэй олгож эрүүл мэнд, хувийн ариун цэврийг сахиулан хууль тогтоомжид заасан цагийн хуваарийн дагуу ажил үйлчилгээг үзүүлэн саатуулагдсан, баривчлагдсан этгээд болон алба хаагчдын өдөр тутмын үйл ажиллагаанд нь тогтмол хяналт тавин үүрэг, ажлын чиглэл өгч ажилласан.

Баривчлагдсан этгээд нарын хоолны илчлэгийг шалгуулахаар аймгийн Мэргэжлийн хяналтын газрын сорил шинжилгээний итгэмжлэгдсэн лабораторийн шинжилгээнд хоолны дээжийг хүргүүлэн улсын байцаагчийн дүгнэлтийг 1 удаа гаргуулан ажиллав.

Захиргааны зөрчлийн шийдвэрлэлтийг өнгөрсөн оны мөн үетэй харьцуулахад зөрчил илрүүлэлт 55.2 хувь, эрүүлжүүлэгдсэн иргэн 46.4 хувь тус тус буурч, торгуулийн дүн 20,3 хувь, зөрчил гаргаж баривчлагдсан 55.6 хувиар тус тус өссөн үзүүлэлттэй байна.

Цагдаагийн ерөнхий газрын даргын 2018 оны 01 дүгээр сарын 09 өдрийн А/09 тушаал, Цагдаагийн ерөнхий газрын Нийтийн хэв журам хамгаалах, Олон нийтийн аюулгүй байдлыг хангах албаны даргын 2018 оны 01 дүгээр сарын 09 өдрийн 25В/44, 2018 оны 01 сарын 10 өдрийн 25В/50 албан бичгүүдээр ирүүлсэн үүрэг, ажлын чиглэлийн дагуу “Тусгай хэрэгсэл-2018” нэгдсэн арга хэмжээний төлөвлөгөөг Цагдаагийн газрын даргаар батлуулж, Цагдаагийн газрын даргын 2018 оны 01 дүгээр сарын 10-ны өдрийн Б/06 тушаалаар 7 алба хаагчийг тушаалаар томилуулж, Цагдаагийн газарт ашиглагдаж буй нэг бүрийн болон олон хүнд хэрэглэх тусгай хэрэгсэлд үзлэг шалгалтын ажлыг зохион байгуулж, нэгдсэн танилцуулга болон хавсралт 1, 2, 3 маягтын дагуу 2017 оны 01 дүгээр сарын 15-ны өдөр Нийтийн хэв журам хамгаалах, Олон нийтийн аюулгүй байдлыг хангах албаны дарга болон Санхүү аж ахуй албаны даргын нэр дээр тус тус хүргүүлсэн.

Монголын уламжлалт сар шинийн баяр, амралтын өдрүүдийг тэмдэглэн өнгөрүүлэхтэй холбогдуулан Цагдаагийн ерөнхий газрын Тэргүүн дэд даргын 2018 оны 02 дугаар сарын 12-ны өдөр баталсан төлөвлөгөө, Цагдаагийн ерөнхий газрын дарга, дотоодын цэргийн камандлагчийн 2018 оны 02 дугаар сарын 14-ний өдрийн “Цагдаа, дотоодын цэргийн бие бүрэлдэхүүнийг өндөржүүлсэн бэлэн байдлын хоёрдугаар зэрэгт шилжүүлэн ажиллуулах тухай” А/60 дугаар тушаал, 2018 оны 02 дугаар сарын 14-ний өдрийн 5/56 тоот албан бичгээр өгсөн үүрэг, Дорноговь аймаг дахь Цагдаагийн газрын даргын 2018 оны 02 дугаар сарын 14-ний өдрийн А/8 тушаалаар бие бүрэлдэхүүнийг Өндөржүүлсэн бэлэн байдлын хоёрдугаар зэрэглэлд шилжүүлэн ажиллуулсан.

Цагдаагийн газрын даргын тушаалаар 2018 оны 02 дугаар сарын 15-ны өдрийн 09.00 цагаас 2018 оны 02 дугаар сарын 19-ний өдрийн 09.00 цаг хүртлэх хугацаанд 24 цагаар үүрэг гүйцэтгэх Цагдаагийн газрын хариуцлагатай эргүүл, ёс журмын эргүүл, жижүүрийн бүрэлдэхүүн, Монгол банк, шүүхийн харуул, нэмэгдэл үүрэг гүйцэтгэх алба хаагч, автомашины хуваарийг А/08 тушаалын нэгдүгээр хавсралтаар, нэмэгдэлээр хэв журам сахиулах явган болон хөдөлгөөнт эргүүлд үүрэг гүйцэтгэх алба хаагчдыг хоёрдугаар хавсралтаар, Хөдөлгөөний аюулгүй байдлыг хангах чиглэлээр үүрэг гүйцэтгэх алба хаагчдын хуваарийг гуравдугаар хавсралтаар тус тус батлуулж баяр, амралтын өдрүүдэд хийж гүйцэтгэсэн ажлын нэгдсэн дүнг Цагдаагийн ерөнхий газрын Мэдээлэл нэгтгэн боловсруулах газрын даргын нэр дээр хүргүүлж ажилласан байна.

Замын-үүд сумын Засаг даргын 2017 оны 03 дугаар сарын 24-ний өдрийн А/75 дугаартай “Нийтийн эргүүл ажиллуулах тухай” захирамжийн дагуу 2018 оны 1 дүгээр улиралд нийт 65 байгууллага аж ахуйн нэгжийн 86 ажилтан, алба хаагч, 32 тээврийн хэрэгсэлтэй гэмт хэргээс урьдчилан сэргийлэх чиглэлээр эргүүлд гарч ажилласан.

Мөн Цагдаагийн газрын нийт бие бүрэлдэхүүнд хувцасны үзлэг, жагсаалын бэлтгэлийг 1 сарын 14, 26-ны өдөр, 02 сарын 14, 3 сарын 14, 28-ны өдрүүдэд нийт 5 удаа зохион байгуулж, албаны бэлтгэл хангасан. Мөн Цагдаагийн ерөнхий газрын Нийтийн хэв журам хамгаалах, Олон нийтийн аюулгүй байдлыг хангах албаны даргын ирүүлсэн үүрэг, ажлын чиглэлийн дагуу “Нийтийн эмх замбараагүй байдал үүссэн үед цагдаагийн байгууллагын үйл ажиллагаа” сэдэвт дадлага, сургуулалтыг алба хаагч нарт 2 удаа төлөвлөгөө гарган хэрэгжүүлээд байна.

Цагдаагийн ерөнхий газрын Нийтийн хэв журам хамгаалах, олон нийтийн аюулгүй байдлыг хангах албаны даргын нэр дээр сар бүр зохион байгуулагдсан жагсаал цуглаан, нийтийг хамарсан арга хэмжээний хамгаалалт болон тус цагдаагийн газарт бүртгэгдсэн Зөрчил шалган шийдвэрлэх ажлын дүн мэдээг сар бүрийн 25-ны өдрөөр тасалбар болгон 30-ны өдөр тус тус хүргүүлэн ажиллаж байна.

Тус аймгийн Сайншанд, Замын-Үүд, Улаанбадрах, Айраг, Даланжаргалан сумдын нутаг дэвсгэрээр дамжин өнгөрч буй тэсэлгээний бодис тээвэрлэлтийн үед нийт 1 удаагийн хамгаалалтанд 4 алба хаагч, 1 тээврийн хэрэгсэлтэй үүрэг гүйцэтгэж аюулгүй байдлыг хангаж ажилласан.

**Олон нийтийн аюулгүй байдлыг хангах ажлын талаар:**

Тус аймгийн нутаг дэвсгэрт болсон олон нийтийг хамарсан арга хэмжээ болох Мөнгөн шонхор авто клубийн нэрэмжит залуус авто уралдаан, Монгол улсын ерөнхийлөгч Х.Баттулгын 2018 оны 01 дүгээр сарын 27, 28-ны өдрүүдийн албан айлчлал, Ардчилсан холбооноос 2018 оны 02 дугаар сарын 01-ны өдөр зохион байгуулагдсан эсэргүүцлийн жагсаал цуглаан, Дорноговь аймгийн нутгийн зөвлөлөөс ахмад настануудад хүндэтгэл үзүүлэх нэгдсэн золголт, Power lifting-2018 улсын аварга шалгаруулах тэмцээн, Дорнын манлайлагч залуус төрийн бус байгууллагаас зохион байгуулсан “Хөөрхөн зүрхнүүдийн төлөө” сэдэвт жагсаал цуглаан зэрэг 6 удаагийн хамгаалалтанд давхардсан тоогоор цагдаагийн 160 алба хаагч агсамж, тусгай хэрэгсэлтэй 678 цаг, 23 тээврийн хэрэгсэлтэй хамгаалалтанд үүрэг гүйцэтгэж нийтийн хэв журам сахиулж, олон нийтийн аюулгүй байдлыг хангуулж ажилласан.

Нийтийг хамарсан 6 хамгаалалтын талаар холбогдох мэдээллийг Цагдаагийн ерөнхий газрын бүртгэлийн нэгдсэн санд оруулсан.

Тус аймгийн Эрдэнэ, Даланжаргалан, Иххэт, Улаанбадрах, Хөвсгөл, Хатанбулаг, Сайхандулаан, Сайншанд сумдын нутаг дэвсгэрт гарсан малын гоц халдварт шүлхий өвчний 40 постонд давхардсан байдлаар 20 алба хаагч 255 хоног үүрэг гүйцэтгэж, алба хаагчдын ажлын ачаалалыг тэнцвэржүүлэх зорилгоор 7-12 хоногоор томилж үүрэг гүйцэтгүүлэн ажилласан. Өвчлөл бүхий сумдын 44 өрхийн үхэр 257, тэмээ 1, хонь 533, ямаа 542 нийт 1333 мал, малын гоц халдварт шүлхий өвчнөөр өвчилж, 766 малыг устгаж ариутгал халдваргүйтэл хийж, 567 малыг тусгаарлах арга хэмжээ авч, 185 өрхийн 77785 малыг вакцинд хамруулж шүлхий өвчин халдварлахаас урьдчилан сэргийлэх арга хэмжээг холбогдох байгууллага, алба хаагч нартай хамтарч ажилласан байна.

Цагдаагийн газрын даргаас мал, амьтны гоц халдварт өвчин гарсан үед хорио цээрийн дэглэм сахиулах талаар 2018 оны 03 дугаар сарын 02-ны өдрийн 42-2/472 албан бичгээр 5 заалт бүхий үүргийг харьяа хэлтэс, тасгийн дарга, хэсгийн төлөөлөгч нарт хүргүүлж, хорио цээрийн дэглэм сахиулах чиглэлээр хийж гүйцэтгэсэн ажил, түүний үр дүн, алба хаагчдын үүрэг гүйцэтгэлтийн байдлын талаарх танилцуулга, өвчний дэлгэрэнгүй мэдээг Нийтийн хэв журам хамгаалах, олон нийтийн аюулгүй байдлыг хангах албанд 2018 оны 1 дүгээр сарын 28, 02 дугаар сарын 28, 03 дугаар сарын 21-ний өдрүүдэд 3 удаа хүргүүлж, явц, нөхцөл байдал, постонд үүрэг гүйцэтгэж буй алба хаагчын мэдээллийг Цагдаагийн Ерөнхий газрын Шуурхай удирдлагын штабын ерөнхий зохицуулагчийн 70191010, 70191122 дугаарын утсанд болон линкээр өдөр бүр өгч ажилласан.

Тус аймагт Улсын онц чухал обьект болох Монгол банкны салбарыг гэрээт хамгаалалтаар 3 алба хаагч, Замын-үүд сум дахь БНХАУ-ын консулын газрын хамгаалалтанд 3, нийт 6 алба хаагч 24 цагийн хугацаанд тасралтгүй хамгаалалтанд ажиллаж нийт 178 удаа буюу 4224 цаг үүрэг гүйцэтгэн алба хаагчдыг удирдлага зохион байгуулалтаар хангасан.

Замын-Үүд сум дахь БНХАУ-ын консулын газарт тайлангийн хугацаанд объект руу 326 иргэн 102 тээврийн хэрэгсэлтэй нэвтрүүлсэн. Монгол банкны салбарт 186 иргэний бичиг баримтыг шалгаж, 64 удаагийн мөнгө, зузаатгалын хөдөлгөөнийг объект руу нэвтрүүлэн үйл ажиллагаа хэвийн явагдаж объект болон алба хаагчдад тогтмол хяналт тавин сонор сэрэмжтэй, хариуцлагатай ажиллах талаар үүрэг ажлын чиглэл өгч ажиллаж байна.

**Шүүх, шүүгчийн аюулгүй байдлыг хангах чиглэлээр:**

Шүүхийн харуул цагдаа нар 3 ээлжээр аймгийн шүүхийн байрыг 84 өдөр 2016 цаг хамгаалалтанд авч ажилласан. Тайлангийн хугацаанд аймгийн шүүхийн эрүү, иргэний танхимд эрүүгийн хэргийн анхан шатны шүүх хурал 125, иргэний хэргийн анхан шатны 94, захиргааны 13, зөрчлийн хэргийн 10, эрүү, иргэний хэргийн давж заалдах шатны 47, онлайн 5 нийт 294 шүүх хурал тус тус явагдаж дээрх шүүх хурал бүрт хамгаалалтын цагдаа нар журам сахиулж, шүүх хуралдаанд оролцогч нарт хуралдааны дэгийн талаарх зөвлөмжийг танилцуулж ажилласан. Шүүх 2 удаа нүүдэллэн ажиллахад 2 алба хаагч 36 цагийн үүрэг гүйцэтгэсэн.

Шүүх хуралдаанд шүүгч 306, улсын яллагч 139, нарийн бичгийн дарга 242 өмгөөлөгч 130, хохирогч 55, шүүгдэгч 131, хариуцагч 88, нэхэмжлэгч 71, гэрч 4 бусад 119 хүн нийт 1285 хүн оролцсон байна.

Шүүхийн харуул цагдаа нар шүүгч, шүүхийн ажилтан нартай уулзахаар ирсэн нийт 963 иргэний бичиг баримтыг шалган бүртгэлд авч зохих журмын дагуу шүүхийн байранд нэвтрүүлснээс шүүх хуралд 504 хүн, шүүхийн ажилтантай 459 хүн уулзахаар тус тус нэвтэрсэн байна.

Тайлангийн хугацаанд сум дундын иргэний хэргийн анхан шатны шүүхийн эрэн сурвалжлах 12 захирамж хүлээн авч 7 хариуцагчийг оршин суух хаягийг олж тогтоон шүүхэд хүлээлгэн өгсөн. 2018 оны 03 сарын 05-ны өдрийн байдлаар Цагдаагийн байгууллагын эрэн сурвалжлах Аsap санд 12 хариуцагчийг эрэн сурвалжлан ажиллаж байна.

Тайлангийн хугацаанд тус аймгийн сум дундын шүүхээс “Иргэний хариуцагчийг албадан ирүүлэх тухай” шүүгчийн 7 захирамж хүлээн авч 8 иргэнийг шүүхэд албадан хүргүүлсэн.

Дорноговь аймаг дахь сум дундын шүүхээс Дорноговь аймаг дахь шүүхийн шийдвэр гүйцэтгэх газрын цагдан хорих байранд 14 яллагдагч ялтан, шүүхийн яллагдагч ялтныг дуудах тухай албан бичгийг үндэслэн Дорноговь аймаг дахь шүүхийн шийдвэр гүйцэтгэх газрын цагдан хорих байрнаас Дорноговь аймаг дахь сум дундын шүүхэд 15 яллагдагч ялтанг 17 удаа цагдаагийн газрын жижүүрийн албаны тээврийн хэрэгсэлээр аюулгүй байдлыг ханган хуяглан хүргэсэн.

**Гэмт хэргээс урьдчилан сэргийлэх чиглэлээр зохион байгуулсан ажил**

Аймгийн гэмт хэргээс урьдчилан сэргийлэх ажлыг зохицуулах салбар зөвлөлийн 2018 оны үйл ажиллагааны төлөвлөгөөг 2018 оны 01 дүгээр сарын 15-ны өдрийн 01 тогтоолоор баталсан. Төлөвлөгөөнд тус аймгийн нутаг дэвсгэрт хэрэгжүүлэхээр 70 ажил арга хэмжээг тусган баталж цагдаагийн газраас хэрэгжүүлэх 42 ажил үйлчилгээ тусгагдсаны дагуу салбар төвөлөгөө гарган 1-р улирлын байдлаар заагдсан ажлуудыг бүрэн хэрэгжүүлэн явц байдлыг 2018 оны 03 дугаар сарын 09-ний өдрийн хуралдаанаар танилцуулсан.

ЦЕГ-ын тэргүүн дэд даргын 2018.01.12-ны өдрийн 2/23 дугаартай үүргийг бие бүрэлдэхүүнд танилцуулан, хариуцсан нутаг дэвсгэрт хууль, тогтоомж сурталчилах, хулгайлах гэмт хэрэгтэй тэмцэх, урьдчилан сэргийлэх ажилд олон нийтийн оролцоог нэмэгдүүлэх, идэвхи санаачлагыг өрнүүлэх зорилгоор “Сэрэмжилье-Нэгдье” арга хэмжээний төлөвлөгөөг аймгийн гэмт хэргээс урьдчилан сэргийлэх ажлыг зохицуулах салбар зөвлөлийн даргаар батлуулан 2018 оны 01 дүгээр сарын 15-наас 02 дугаар сарын 14-ийг хүртэл хугацаанд зохион явууллаа.

Сайншанд, Замын-Үүд сумын нутаг дэвсгэрт үйл ажиллагаа явуулдаг нийт 21 барьцаалан зээлдүүлэх газруудын судалгааг шинэчлэн гаргаж 2017 онд шинээр батлагдсан MNS 5274:2017 стандартын хэрэгжилтийг шалган дүнг Урьдчилан сэргийлэх хэлтэст хүргүүлсэн. Шалгалтаар илэрсэн зөрчлийг арилгуулахаар мэдэгдэл өгч хариуг хугацаанд өгөөгүй 3 иргэнийг Зөрчлийн тухай хуулийн 5.9-р зүйлээр 300,000 төгрөгөөр торгож арга хэмжээ авсан.

Мэргэжил сургалт үйлдвэрлэлийн төвийн оюутнуудын дунд Гэр бүл хүүхэд залуучууд хөгжлийн газартай хамтан “Хууль бидний орчинд” сэдэвт АХА тэмцээнийг зохион байгуулж 60 оюутан оролцсон.

Сар шинийн баяр болохтой холбогдуулан байгууллагынхаа дотоодод болон ойр орчиндоо гэрэлтүүлэггүй, камер хамгаалалтын тор байхгүй, харуул хамгаалалтгүй, манаачийн сонор сэрэмж муугаас болж гэмт хэрэг үйлдэгдэхээс урьдчилан сэргийлж 69 аж ахуйн нэгж, байгууллага, худалдааны төв, дэлгүүр, ТҮЦ-ийг шалгаж, цагдаагийн газрын 04 дугаартай мэдэгдлийг хүргүүлэн ажиллаж байна.

Өргөн сумын ГХУСАЗСЗ, Засаг даргын тамгын газар хамтран малчдын дунд уулзалт зохион байгуулж, 28 иргэн хамрагдан, иргэдээс мал хулгайлах гэмт хэрэгтэй тэмцэхэд иргэдийг гэмт хэргээс урьдчилан сэргийлэх ажилд сайн дураар оролцох идэвхийг нэмэгдүүлж, сонор сэрэмж, хууль зүйн мэдлэгийг дээшлүүлэх нь үр дүнтэй ажил болсон талаар дүгнэлт гаргасан байна.

Цагдаагийн газраас санаачлан аймгийн Засаг даргын 2018 оны 02 дугаар сарын 07-ний өдрийн А/143 дугаартай “Гэмт хэргээс урьдчилан сэргийлэх ажлыг эрчимжүүлэх тухай” захирамжийг гаргуулан хэрэгжилтийг хангуулахаар 54 аж ахуйн нэгж байгууллагад хүлээлгэн өгч гарын үсэг зуруулсан.

2018.01.19-22-ны өдрүүдэд Улаанбаатар хотод Монголын архичид аминчлахуй нийгэмлэгийн 9 дүгээр бага хуралд аймгийн Мэргэжилтний багийн гишүүдийн хамт оролцож Дорноговь аймагт архидан согтуурахаас урьдчилан сэргийлэх чиглэлээр зохион байгуулж байгаа мэргэжилтэний багийн үйл ажиллагааг сурталчилсан.

Архины хор уршиг, архинаас үүдэлтэй гэмт хэрэг, зөрчлийг бууруулах чиглэлээр Сайншанд төмөр замын татах хэсэг, БОС-ны 3-р анги, Дохиолол холбооны 3-р ангиудад сургалт сурталчилгааг явуулж 450 иргэн хамрагдсан.

Захиргааны хяналтад 2018 оны эхэнд 117 хүн байснаас эхний 2 сарын байдлаар харьяалалаар шилжиж ирсэн 1, хугацаа дууссан 25 хүнийг хяналтыг зогсоож одоо хяналтад хорихоос өөр төрлийн ялтай 89, хорих ангиас тэнсэн суллагдсан 6, шүүхээс ял хойшлогдсон 10 / үүнээс насанд хүрээгүй 5, насанд хүрсэн 5 /нийт 93 хүн хяналтанд байна. 2018 оны 03 дугаар сарын 21-ний өдөр зохион байгуулагдсан хэсгийн төлөөлөгч нарын нэгдсэн цугларалтаар “Шүүхийн шийдвэр гүйцэтгэх тухай хууль”-ийн 185-188 дугаар зүйлээр хэсгийн төлөөлөгч, хэсгийн байцаагч нарт 1 цагийн сургалтыг явуулж 13 алба хаагч хамрагдсан. 2018 оны 03 дугаар сарын 06-ны өдөр аймгийн Шүүхийн шийдвэр гүйцэтгэх газрын ахлах шийдвэр гүйцэтгэгч Н.Энхцэцэгээр шүүхийн шийдвэр гүйцэтгэх тухай хуулийн албадлагын арга хэмжээ авсан шүүхийн шийдвэрийг гүйцэтгэх талаар бие бүрэлдэхүүнд 1 цагийн сургалт явуулж 48 алба хааггчдыг хамруулсан. Шүүхийн шийдвэр гүйцэтгэх ерөнхий газрын даргын тушаалаар батлагдсан тэнсэх албадлагын арга хэмжээнд хөтлөгдөх маягтыг хэсгийн төлөөлөгч, хэсгийн байцаагч нарт нэг бүрчлэн танилцуулан Шүүхийн шийдвэр гүйцэтгэх тухай хуулийг үйл ажиллагаандаа хэрэгжүүлж ажиллах талаар баталгаа авч ажиллаж байна.

**3. САХИЛГА ХАРИУЦЛАГА, СУРГАЛТ СУРТАЛЧИЛГАА, СОЁН ГЭГЭЭРҮҮЛЭХ БОЛОН АВЛИГААС УРЬДЧИЛАН СЭРГИЙЛЭХ АЖЛЫН ТАЛААР**

Цагдаагийн ерөнхий газрын дэд даргын 2018 оны 02 дугаар сарын 08-ны өдрийн 4/823 дугаар “Хэлэлцүүлэг зохион байгуулах тухай” албан бичгийн дагуу 2018 оны 02 дугаар сарын 09-ний өдөр цагдаагийн газрын нийт алба хаагчдыг оролцуулан архидан согтуурсан, үүрэг даалгавар биелүүлээгүй үндэслэлээр Цагдаагийн ерөнхий газрын даргын тушаалаар цол бууруулах сахилгын шийтгэл ногдуулсан 2 алба хаагчийг байлцуулан тэдний гаргасан алдаан дээр хэлэлцүүлэг хийн амлалт үүрэг авахуулсан.

Мөн Цагдаагийн ерөнхий газрын Аюулгүй байдлын хэлтсээс ирүүлсэн Цагдаа, дотодын цэргийн байгууллагын алба хаагчдын 2017 оны сахилга, ёс зүйн байдалд дүн шинжилгээ хийсэн тухай мэдээлэл, цагдаагийн газрын 2018 оны 01 дүгээр улирлын сахилга, хариуцлагын талаарх мэдээллийг тус тус нийт алба хаагчдад танилцуулан сахилгын зөвлөгөөнийг зохион байгуулан дүнг ЦЕГ-ын Аюулгүй байдлын хэлтэст хүргүүлсэн.

Монгол Улсын Засгийн газрын 2017 оны “Сахилга, хариуцлага, дэг журмыг чангатгах тухай” 01 дүгээр албан даалгаврын хүрээнд Цагдаа, дотоодын цэргийн анги байгууллагаас 2018 онд хэрэгжүүлэх ажлын салбар төлөвлөгөөг гарган хэрэгжүүлж биелэлтийг холбогдох хэлтэст тайлагнасан.

Албан томилолт, ээлжийн амралт, чөлөө, сургалтаар явж байгаа болон хариуцсан орон нутгаас гадагш гарах тохиолдолд шууд удирдах дарга нарт мэдэгдэж, чөлөөний хуудсаар тасгийн дарга, цагдаагийн газрын даргаас зөвшөөрөл авч, зөрчил, дутагдал гаргахгүй байх талаар баталгааны хуудсыг тогтмол бичиж ажиллаж байна.

Жижүүрийн бүрэлдэхүүнд болон эргүүлийн үүрэг гүйцэтгэхээр ирсэн болон буух цагуудад ёс журмын эргүүлд гарч буй алба хаагч нар согтууруулах ундаа хэрэглэсэн эсэхийг тандагч багажаар шалгаж, ажил хүлээлцэх, өглөөний рапорт, мэдээллээс хоцорсон, цагдаагийн дүрэмт хувцасны зөрчилтэй байсан алба хаагчдыг илрүүлэн жагсаалын бэлтгэл хийлгэх, хуваарийн бусаар эргүүлд гаргах зэргээр хариуцлага тооцон ажиллаж байна.

Сумдад гарсан дуудлага мэдээлэл болон бусад аймаг, орон нутагт албан томилолт, албан ажлаар ажиллах алба хаагчдын зорчих албаны тээврийн хэрэгслийн бүрэн бүтэн байдлыг замын цагдаагийн зохицуулагч нараар шалгуулан аюулгүй байдлыг хангах ажлыг зохион байгуулан ажиллаж байна.

Цагдаагийн ерөнхий газар болон бусад газар, хэлтэс, албадаас боловсруулан ирүүлсэн шийдвэр, мэдээллүүдийг тухай бүр нь буюу 57 удаа давхардсан тоогоор нийт 3007 алба хаагчид танилцуулан хийж хэрэгжүүлэх ажлын төлөвлөгөө гарган, заасан хугацаанд нь биелэлтийг хүргүүлэн ажилласан.

**Төрийн болон төрийн бус байгууллага болон хэвлэл мэдээллийн**

**байгууллагатай хамтран ажилласан байдал:**

Дорноговь аймгийн Иргэдийн төлөөлөгчдийн хурал, аймгийн Засаг даргад санал танилцуулга хүргүүлсний үндсэн дээр 2018 оны 02 дугаар сарын 07-ний өдрийн А/143 тоот захирамжаар гэмт хэрэг зөрчлөөс урьдчилан сэргийлэх ажилд иргэн болон байгууллага аж ахуйн нэгжийг татан оролцуулж хамтран ажиллах чиглэлээр орон сууц, хүүхдийн талбай, тээврийн хэрэгслийн зогсоол, гэр хороолын гэрэлтүүлэг, стандартын шаардлага хангасан камер байршуулж аюулгүй орчин гудамж замыг бий болгох ажлыг үе шаттай зохион байгуулан үр дүнг нь Цагдаагийн газарт хагас, бүтэн жилээр тайлагнахыг сумдын Засаг дарга нарт үүрэг болгосон шийдвэрийг гаргуулсан. Энэ захирамжийн хүрээнд Сайншанд суманд үйл ажиллагаа явуулдаг 10 шатахуун түгээх станц, 21 согтууруулах ундаа худалдан борлуулах дэлгүүрт гадна талын зогсоол, замыг хянах зориулалттай камер тавих талаар албан мэдэгдэл хүргүүлж хэрэгжүүлж эхлээд байна.

Эрдэнэ сумын ИТХ, Засаг даргын тамгийн газраар 2018 онд тус сумаар дамжин өнгөрөх босоо тэнхлэгийн замд хяналтын постыг бариулах газрын захирамжийг гаргуулж пост барихад зарцуулагдах төсөвийн асуудлыг Аймгийн иргэдийн төлөөлөгчдийн хурлаар шийдвэрлүүлж 2018 оны төсөвт суулгуулснаар энэ онд баригдахаар зураг, төслийг хийсэн.

Техник замын чиглэлээр “Борхойн зам” ХХК-тай хамтран Замын-Үүд сумын Засаг даргын 2018 оны 03 дугаар сарын 07-ны өдрийн А/58 тоот захирамжийн хүрээнд “Улсын болон орон нутгийн чанартай хатуу хучилттай авто зам”-ын сүлжээгээр зорчиж буй хүнд даацын тээврийн хэрэгслийн жин тонн хэтрүүлэн хяналтаас зайлсхийх явдлыг таслан зогсоох зорилгоор 600 метр төмөр туузан хаалтыг авто пүү тойрон гардаг гарцууд дээр байрлуулсан.

Аймгийн Иргэдийн төлөөлөгчдийн хурал, аймгийн Засаг даргад санал танилцуулга хүргүүлсний үндсэн дээр 2018 оны 04 дүгээр сарын 01-ний өдрөөс 2018 оны 05 дугаар сарын 01-ний өдрийг хүртэлх хугацаанд “Аюулгүй тээвэр-Амь насны баталгаа” сэдэвт аяныг аймгийн Иргэдийн төлөөлөгчдийн хурал, Цагдаагийн газар, Авто тээврийн төв, Мэргэжлийн хяналтийн газар, аймгийн прокурорын газар зэрэг албан байгууллагууд хамтарч явуулахаар шийдвэрийг гаргуулав.

Замын-Үүд сумын Засаг даргын А/12 тоот захирамжийн дагуу автозамын тэмдэг, тэмдэглэгээг стандартжуулах ажлын хүрээнд “Борхойн зам” ХХК-ний инженер, “Хурд орчин” авто курсын багш нарын хамт босоо тэнхлэгийн авто замын тэмдэг, тэмдэглэгээг нэг бүрчлэн үзэж шалган, хэлбэр хэмжээ нь стандартын шаардлага хангасан, зам орчны нөхцөл байдалд уялдуулан байрлуулсан эсэх, шинээр тавигдах шаардлагатай болон стандартын шаардлага хангахгүй байгаа тэмдэг, тэмдэглэгээний судалгааг гарган хамтран ажилласан.

Аймгийн прокурорын газрын алба хаагчдаар Зөрчлийн тухай хууль болон Зөрчил шалган шийдвэрлэх тухай хуулиар нийт алба хаагч нарт 2 удаа 2 цагийн сургалт зохион байгуулсан.

Аймгийн прокурорын газраас Сайншанд сумын иргэний танхимд зохион байгуулсан Зөрчлийн тухай хууль болон Зөрчлийн тухай хуулийг хэрэгжүүлэхэд шарч байгаа хүндрэл бэрхшээл, тулгамдаж байгаа асуудлын талаар зөрчил шийдвэрлэх эрх бүхий алба хаагчид хэлэлцүүлэгт оролцож хүндрэл бэрхшээлийн талаар санал хүсэлтээ шийдвэрлүүлэхээр хүргүүлж ажилласан.

Аймгийн гэмт хэргээс урьдчилан сэргийлэх салбар зөвлөлөөс 2018 оны 03-р сарын 22-ны өдөр “Хулгайн гэмт хэргээс урьдчилан сэргийлье” зөвлөгөөнийг аймгийн тамгийн газарт зохион явагдаж уг зөвөлгөөнд аймгийн прокурор, шүүх, тагнуулын газар, шүүхийн шийдвэр гүйцэтгэх газар, шүүхийн шинэжилгээний албаны алба хаагчид хамрагдан хулгайн гэмт хэргээс урьдчилан сэргийлэх, хэрхэн хамтран ажиллах талаар санал бодлоо солилцон ажилласан. Аймгийн прокурорын газар, цагдаагийн газар хамтран шинээр хэрэгжиж буй Эрүүгийн хууль, Эрүүгийн хэрэг хянан шийдвэрлэх тухай хууль, Зөрчлийн тухай хууль, Зөрчил шалган шийдвэрлэх тухай хууль хэрэгжүүлэхэд тулгамдаж буй асуудал цаашид шийдвэрлэх асуудал сэдвээр хамтарсан зөвлөгөөн сургалтыг 3-н удаа зохион байгуулан хамтран ажилласан.

“Сэрэмжилье-Нэгдье”, “Хуулиа мөрдье-21” нэгдсэн арга хэмжээний хүрээнд аймгийн мэргэжлийн хяналтын газар, Гэр бүл, хүүхэд залуучууд хөгжлийн газруудтай хамтран төлөвлөгөөг гарган Замын-Үүд, Айраг, Сайншанд суманд үйл ажиллагаа явуулж байгаа согтууруулах ундаа худалдах, түүгээр үйлчлэх тусгай зөвшөөрөлтэй газруудыг 21 насанд хүрээгүй иргэдэд үйлчилж байгаа эсэхэд хяналт шалгалтыг явуулж дүнг аймгийн ГХУСАЗСЗ-ийн хуралдаанд танилцуулсан.

Замын-Үүд сумын ИТХ болон Засаг даргын тамгын газар, нийгмийн бодлогын тасаг, Мэргэжлийн хяналтын тасаг, төрийн болон төрийн бус байгууллагуудтай хамтарч “Би эргэж төрмөөргүй байна” сургамжит драмын жүжгийг 2500 сурагчдад, 300 гаруй иргэд, олон нийтэд сурталчлан таниулж гэмт хэргээс урьдчилан сэргийлэх чиглэлээр яриа таниулга хийж гарын авлага материал 300 ширхэгийг тарааж ажилласан.

Ерөнхий боловсролын сургуулийн 1, 2, 3-р 12 жилийн сургуулийн 6-8-р ангийн 1500 гаруй сурагчдыг хамруулан “Хулгайн гэмт хэргээс урьдчилан сэргийлье” сэдвийн хүрээнд уулзалт ярилцлага, ахлах ангийн сурагчдын дунд “Хүүхдүүдээ хулгайлах гэмт хэргээс өөрийгөө болон найз нөхдөө урьдчилан сэргийлье” хэлэлцүүлэгийг зохион байгуулж 1800 гаруй сурагчид хамрагдсан.

Дорноговь аймгийн нутаг дэвсгэрт үйл ажиллагаа явуулж байгаа барьцаалан зээлдүүлэх газруудын судалгааг шинэчлэн гаргах, барьцаанд хэргийн холбогдолтой эд зүйл авч байгаа эсэх, 2017 онд шинээр батлагдсан MNS 5274-2017 стандартыг мөрдөж байгааг шалгах зорилгоор “Ломбард” нэгдсэн арга хэмжээний төлөвлөгөө боловсруулан 2017 оны 01 дүгээр сарын 24-28-ны өдрийн хооронд зохион байгууллаа.

Сайншанд суманд үйл ажиллагаа явуулдаг томоохон байгууллага, аж ахуйн нэгжүүдийн дунд 2018 оны 02 дугаар сарын 10-ны өдөр “Хулгайлах гэмт хэргээс урьдчилан сэргийлье” хэлэлцүүлэгийг зохион байгуулж Улаанбаатар хотод үйл ажиллагаа явуулдаг “Бамбай секьюрити сервис” ХХК-ийн инженер, ажилтнуудыг урьж авчиран хулгайн гэмт хэргээс урьдчилан сэргийлэх хамгаалалтын сүүлийн үеийн тоног төхөөрөмж, гадна болон дотор камерууд, интернет орчинд ажиллах хамгаалалтын иж бүрэн системийн талаар мэдээлэл хийлгэн гэмт хэрэг, зөрчлөөс урьдчилан сэргийлэх талаар ярилцан техник, технологийг биетээр иргэдэд үзүүлж танилцуулж 34 аж ахуйн нэгжийн удирдлага, албан тушаалтнууд оролцсон.

**Хэвлэл мэдээллийн байгууллагатай хамтарсан ажил :**

“Сэрэмжилье-Нэгдье”, “Хуулиа мөрдье-21” нэгдсэн арга хэмжээний хүрээнд ЦЕГ-ын Урьдчилан сэргийлэх хэлтсийн пейж хуудсанд тавигдсан зорилтод нэвтрүүлэг, видео шторкийг 25-ийг хуулбарлан авч байгууллагын “Дорноговь цагдаа” фейсбүүк, орон нутгиййн DSB телевиз, байгууллагын хүлээлгийн танхимын зурагтаар сурталчилан хүргэж цагдаагийн газраас урьдчилан сэргийлэх чиглэлээр хийгдсэн ажлын тайланг “Өнөөгийн Дорноговь” сонинд байршуулан 1000 ширхэгийг хэвлүүлэн иргэд, олон нийтэд хүргэсэн.

Ерөнхий боловсролын сурагчдын аюулгүй байдлыг хангах зорилгоор “Сурагчийн аюулгүй байдал” номыг 110 ширхэгийг хэвлүүлэх зардлыг аймгийн ГХУСАЗСЗ-өөс шийдвэрлүүлэн Коника хэвлэх газраас хэвлүүлж эхлээд байна.

Аймгийн ГХУСАЗСЗ-өөс DSB телевизтэй хамтран ажиллах гэрээ байгуулан гэр бүлийн хүчирхийлэл хулгайлах гэмт хэргээс урьдчилан сэргийлсэн 2 ширхэг шторкийн хийлгүүлэн олон нийтэд хүргэн ажиллаж байна.

Байгууллагын хүлээлгийн танхимыг тохижуулан танхимд байрлуулсан зурагтаар гэмт хэрэг, зөрчлөөс урьдчилан сэргийлсэн контентүүд болон байгууллагын үйл ажиллагааг сурталчилсан мэдээ мэдээлэл, шторкийг иргэдэд өдөр бүр танилцуулан сурталчилж байна.

“Хөршийн хяналт” хөтөлбөрийг хэрэгжүүлэх ажлын төлөвлөгөөний хүрээнд гэмт хэрэг ихээр үйлдэгддэг Сайншанд сумын 3-р багийн “Мааньзав СӨХ” бүлэг нь орчноо гэрэлтүүлэгтэй болгож, иргэдийг аюулгүй орчинд амьдрах, нөхцөлийг бүрдүүлэн идэвхи санаачлагатай ажиллаж байгаа талаар аймгийн DSB телевизээр сурталчилан ажилласан.

**Зохион байгуулсан соён гэгээрүүлэх ажил, арга хэмжээ:**

Тус цагдаагийн газраас Цагдаагийн газрын бие бүрэлдэхүүний дунд Цагдаагийн байгууллагын үйл ажиллагааны “Соёл, соён гэгээрүүлэх ажил” /код-940/ журмыг хэрэгжүүлэх, цагдаагийн албан хаагчдын дунд соёл, соён гэгээрүүлэх ажлыг зохион байгуулж алба хаагч, ажилтнуудын урлагийн авьяас, мэдлэг, чадвар, сонирхлыг хөгжүүлэх, баг, хамт олноор ажиллах чадварыг хөгжүүлэхэд зорилгоор 2018 онд хэрэгжүүлэн ажиллах “Соёл, соён гэгээрүүлэх ажлын төлөвлөгөөг”-г дараах бүтэцтэйгээр цагдаагийн газрын даргын зөвлөлөөр хэлэлцэн баталж төлөвлөгөөний дагуу холбогдох ажил, арга хэмжээнүүдийг хэрэгжүүлэн ажиллаж байна.

1. Хууль тогтоомж, төрийн болон байгууллагын бодлого чиглэл, үйл ажиллагаатай холбоотой албан бичгүүдийг танилцуулах, улс орны болон гадаад орнуудын улс төр, нийгэм, эдийн засаг, танин мэдэхүйн бусад мэдээлэл, түүхэн замнал, шинжлэх ухаан, техник, технологийн ололтын талаарх гэх мэт мэдээллүүдийг тасаг бүрт хийх хугацаа, сэдвээр хуваарилан өгч алба хаагчдаар болон мэргэжлийн байгууллага, иргэдийг урин ирүүлж алба хаагчдад мэдээлэл өгөн ажиллаж байна.

2.Соёл, хүмүүжлийн ажлын хүрээнд: 14 ажил, арга хэмжээг хэрэгжүүлэхээр төлөвлөж хугацаа, хуваарийн дагуу хэрэгжүүлэн ажиллаж.

Аймгийн Засаг даргын “Үндэсний бичгийг хэрэглээ болгох ажлыг эрчимжүүлэх тухай” 01 тоот албан даалгаврыг хэрэгжүүлэх зорилгоор албан хаагчдад үндэсний бичиг, үсгийн гарал үүслийн талаар хичээл сургалт оруулж, Төрийн дуулал, Цагдаагийн тангарагийг монгол бичгээр нийт алба хаагчдаар бичүүлэн цэвэр сайхан бичсэн 1 алба хаагчийг шалгаруулж 1 өдрийн цалинтай амралт олгон ажилласан.

Биеийн тамир, спортын хамтлагаас хэрэгжүүлэх төлөвлөгөөг алба хаагчдын дунд 11 төрлийн, алба хаагч, ажилтны гэр бүлийн дунд 4 төрлийн тэмцээн, уралдааныг явуулахаар төлөвлөж 2018 оны 01 дүгээр улиралд төлөвлөгөөнд тусгагдсаны дагуу мөсний баярын арга хэмжээг 2018 оны 01 дүгээр сард зохион байгуулж уг арга хэмжээний хүрээнд олс таталт, мөсний шагай, буухиа, уулын оргил зэрэг 4 төрлөөр өрсөлдсөн. 2018 оны 02 дугаар сар, снукер билльярд, 03 дугаар сард сагсан бөмбөгийн тэмцээнийг тус тус зохион байгуулсан.

Цагдаагийн газрын тэмцээнд уралдаан оролцох алба хаагчдыг 6 багт эрэгтэй эмэгтэй алба хаагч, ажилтан, олон нийтийн цагдаа нарыг тэнцүү тоогоор хуваан өрсөлдөж байна.

Алба хаагчид чөлөөт цагаараа, тусгай хэсгийн алба хаагчид 7 хоног бүр хуваарийн дагуу цагдаагийн газрын фитнесийн зааланд спортоор хичээллэн бие бялдараа хөгжүүлж байна. Мөн аймгийн Биеийн тамир, спортын газрын зааланд Лхагва гараг бүрийн 19.00-21.00 цагийн хооронд алба хаагчдыг спортоор хичээллүүлэх талаар гэрээ байгуулан спортоор хичээллүүлэн ажилласан.

Цагдаагийн ерөнхий газрын даргын 2018 оны 02 дугаар сарын 12-ны өдрийн “Цагдаа, дотоодын цэргийн анги байгууллагуудын дунд зохион байгуулах спортын тэмцээний төрөл, хуваарь батлах тухай” А/57 дугаар тушаалаар батлагдсан тэмцээн уралдаан болох сагсан бөмбөгийн төрөлд эрэгтэй баг, шатрын төрөлд эрэгтэй, эмэгтэй баг тус тус оролцоод байна.

Дээрх тушаалын дагуу Цагдаа, дотоодын цэргийн анги, байгууллагуудын 2018 оны шатрын аварга шалгаруулах тэмцээнийг Дорноговь аймаг дахь цагдаагийн газар, Говьсүмбэр аймаг дахь цагдаагийн хэлтсийн нэрэмжит болгон 2018 оны 03 дугаар сарын 23-наас 24-ний өдрүүдэд Сайншанд суманд амжилттай зохион байгуулан явуулсан.

Тус тэмцээнд цагдаагийн газрын Дэлгэрэх сум дахь хэсгийн төлөөлөгч, цагдаагийн дэслэгч Б.Ганбаатар 3 байранд, нярав, цагдаагйин дэд ахлагч Г.Пагамдулам 11 байранд шалгарч байгууллагын нийлбэр дүнгээр 4 дүгээр байранд шалгарсан.

Монгол Улс дахь Улс төрийн ууган хүчин Монгол ардын нам үүсэн байгуулагдсаны 97 жилийн ой, “Эх орончдын өдөр”-ийг тохиолдуулан зохион байгуулсан Монгол ардын намын нэрэмжит нээлттэй сагсан бөмбөгийн тэмцээнд цагдаагийн газрын баг оролцож тэргүүн байранд шалгарсан амжилт гаргасан.

Цагдаагийн газрын 2018 оны үйл ажиллагааны төлөвлөгөө, “Соёл, соён гэгээрүүлэх ажил”-ын төлөвлөгөөнд тусгагдсаны дагуу цагдаагийн газраас 2017 оны 12 дугаар сар, 2018 оны 01 дүгээр сард цэргийн байнгын тэтгэвэрт гарсан алба хаагч нарт хүндэтгэл үзүүлэн үдэн гаргах, мөн 2018 оны тийн унжлагат хэмжээх нохой жилийн цагаан сарын баярыг угтаж нийт ахмад ажилтнуудад хүндэтгэл үзүүлэх арга хэмжээг 2018 оны 02 дугаар сарын 09-ний өдөр цагдаагийн газар дээр зохион байгуулан Цагдаагийн ерөнхий газрын даргын болон цагдаагийн газрын даргын тушаалаар цэргийн байнгын тэтгэвэрт гарсан 8 офицер, 4 ахлагч, нийт 12 алба хаагчдад “Монгол цагдаа” медаль, 1 алба хаагчид “Цагдаагийн гавьяа” тэмдэг, цагдаагийн ахмад ажилтны үнэмлэх, 1 алба хаагчид Монгол Улсын Ерөнхийлөгчийн зарлагаар олгогдсон “Цэргийн хүндэт медаль”, дурсгалын зүйлсийг гардуулж зоог барьж хүндэтгэл үзүүлэн ажилласан.

Аймгийн ЗДТГазар, аймгийн Ахмадын холбоо, “DTV” телевизээс хамтран 2018 оны 02 дугаар сарын 12-ны өдөр зохион байгуулсан “Буянтай буурлууд” телевизийн нэвтрүүлэгт 60-аас дээш насны 9 ахмад ажилтанг, мөн аймгийн ЗДТГазар, Цэргийн штаб, Ахмадын хорооноос 2018 оны 03 дугаар сарын 13-ны хамтран зохион байгуулсан Дорноговь аймагт хууль сахиулах чиг үүрэг, батлан хамгаалах үүргийг хэрэгжүүлж буй анги, байгууллагуудын бэлтгэл офицер, ахлагч нарын дунд “Мөнхийн залуу Мөрдөстэй ахмадууд” өдөрлөг арга хэмжээнд цагдаагийн газрын 15 ахмад ажилтанг тус тус оролцуулж хүндэтгэл үзүүлсэн.

Замын-Үүд сум дахь сум дундын цагдаагийн хэлтсийн алба хаагч нар 2018 оны 01 дүгээр сарын 27-ны өдөр БНХАУ-ын ӨМӨЗО-ны Эрээн хотод Замын-Үүд сум дахь БНХАУ-ын консулын газраас зохион байгуулсан гүйлтийн тэмцээнд оролцсон.

Замын-үүд сумын Засаг даргын тамгын газраас 2018 оны 03 дугаар сарын 10-ны өдөр Сумын Соёлын төвд зохион байгуулагдсан “Хоёулаа дуулья” дууны уралдаанд тус цагдаагийн хэлтсийн 6 алба хаагч оролцож 20 багаас 5, 6, 7 дугаар байранд шалгарсан.

**Авлигаас, урьдчилан сэргийлэх чиглэлээр зохион байгуулсан ажил, арга хэмжээний талаар, үр дүн:**

Цагдаагийн газрын 2017 оны “Хувийн ашиг сонирхол, хөрөнгө, орлогын мэдүүлэг”-ийг гаргах 87 алба хаагчдын мэдүүлгийг цахим хэлбэрээр гаргуулан авч, баталгаажуулан баталгааны маягтыг архивын нэгж болгон үдэж, цэгцлэн Цагдаагийн ерөнхий газрын Аюулгүй байдлын хэлтэст хугацаанд гарган хүргүүлсэн.

Шинээр томилогдсон 12, нийтийн албанд томилогдохоор нэр дэвшсэн этгээдийн хувийн ашиг сонирхолын урьдчилсан мэдүүлгийг 18 алба хаагчаас тус тус гаргуулан авч Авлигатай тэмцэх газрын даргын 2012 оны 06 дугаар сарын 03-ны өдрийн 91 дүгээр тушаалын хавсралтын дагуу бүртгэвэл зохих бүртгэлүүдийг журмын дагуу бүрэн хөтлөж, мэдүүлгийн бүрдүүлэлтийн программ дахь Эрх бүхий албан тушаалтны цэсэнд байрлах бүртгэлийн мэдээллийг тогтмол цаг тухайд нь оруулан ажилласан.

Төрийн болон орон нутгийн хөрөнгөөр бараа, ажил үйлчилгээг худалдан авах тендер шалгаруулалт явуулах 1 удаагийн үнэлгийн хороог Замын-Үүд сум дахь сум дундын цагдаагийн хэлтсийн даргын тушаалаар байгуулан сонгон шалгаруулалтыг явуулж 3.850.000 төгрөгөөр тус цагдаагийн хэлтсийн гадна талын хаалганы шилэн пасад хийх талаар хэлтсийн цахим хуудас болон иргэдэд мэдээлэл хүргэн зохион байгуулж энэ талаар шилэн дансны цахим хуудас, мэдээллийн самбарт байршуулан олон нийтэд мэдээлж ажилласан.

Худалдан авах ажиллагаанд үнийн дүнгийн харьцуулалт хийж, мөн тухайн бараа үйлчилгээ болон худалдан авах ажиллагааг хийж гүйцэтгэхэд тавигдах шаардлагын дагуу хүлээн авах комиссын шийдвэрийг үндэслэн гүйцэтгэлийн тайлан болон ажил үйлчилгээг хүлээн авч ажилласан.

Монгол Улсын Их Хурлын 2016 оны 51 дүгээр тогтоолоор батлагдсан “Авлигатай тэмцэх үндэсний хөтөлбөр”-ийг алба хаагч нарт гарын авлага болгон тараан өгсөн.

Сум дундын цагдаагийн тасаг, хэсгийн төлөөлөгч нарын нэгдсэн цугларалт, сургалтыг 2018 оны 03 дугаар сарын 19-нөөс 20-ны өдрүүдэд зохион байгуулсан ба хэсгийн төлөөлөгч нарт Авлигатай тэмцэх газраас ирүүлсэн Нийтийн албан тушаалтанд хуулиар юуг зөвшөөрч, юуг хориглох вэ?, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 100 асуулт, хариулт зэрэг 2 ном, нйитийн болон төрийн албанд томилгоо хийх бүртээ хувийн ашиг сонирхлын мэдүүлэг хянуулах, их хэмжээний өөрчлөлт, ашиг сонирхлын зөрчилгүй гэдгээ илэрхийлэх, зөрчил үүссэн тухай мэдэгдэл, хувийн ашиг сонирхлын мэдүүлэг болон хөрөнгө орлогын мэдүүлэг гаргах хугацааны талаар анхааруулга сэрэмжлүүлэг өгсөн зурагт хуудсуудыг тараан өгч ажлын байр болон бусад газарт байршуулж иргэд, олон нийтэд сурталчлах чиглэл өгсөн.

Авлигаас урьдчилан сэргийлэх, соён гэгээрүүлэх ажил, арга хэмжээний хүрээнд тус аймагт 2018 оны 01 дүгээр сард Авлигатай тэмцэх газраас ирж ажилласан ажлын хэсгийн ХАСХОМ гаргах чиглэлээр зохион байгуулсан сургалтад цагдаагийн газрын төвийн болон Замын-Үүд сум дахь сум дундын цагдаагийн хэлтсийн хөрөнгө орлогын мэдүүлэг гаргах алба хаагчдыг бүрэн хамруулсан.

Цагдаагийн алба хаагчийн сахилга, ёс зүй, авлига, хээл хахууль, хүнд суртал, байгууллага, алба хаагчийн үйл ажиллагаатай холбоотой гомдол, хууль тогтоомж зөрчсөн тухай мэдээ, мэдээллийг Цагдаагийн ерөнхий газрын 126 дугаарын утсаар 24 цагаар хүлээн авч байгаа талаар тус цагдаагийн газрын www.Dornogobi.police.gov.mn вэйб сайтад, зураг хуудас хэлбэрээр цагдаагийн газар, хэлтэс, хэсгийн төлөөлөгч нарын ажлын байрны мэдээллийн самбарт байрлуулан иргэд, олон нийтэд сурталчилсан.

Тайлангийн хугацаанд алба хаагчдын ёс зүй, авлига, хүнд сурталтай холбоотой гомдол, мэдээлэл ирээгүй

**4. Санхүү, бүртгэл, хангамж үйлчилгээний талаар**

Байгууллагын санхүү бүртгэл, хангамж үйлчилгээний талаар

хийсэн ажил, арга хэмжээ:

Тус цагдаагийн газрын төсөв 2018 оны 03-р сарын байдлаар 406702.1 мянган төгрөгийн санхүүжилт, түр саатуулах байрны хураамж 1062.6 мянган төгрөг, тээврийн хэрэгсэл түр саатуулах байрны хураамж 998.4 мянган төгрөг, баривчлагдсан хүний шууд зардал 1526.5 мянган төгрөг, Монгол банкны гэрээт харуулын цалин 2871.2 мянган төгрөг нийт 413160.8 мянган төгрөгийн орлого орж 376667.5 мянган төгрөгийн зардал гарсан.

Үүнд: Алба хаагчдын цалинд 305733.3 мянган төгрөг, нийгмийн даатгалын шимтгэлд 6578.4 мянган төгрөг, тээвэр шатахууны зардалд 14376.6 мянган төгрөг, шуудан холбооны зардалд 1440.7 мянган төгрөг, урсгал засварын зардалд 5578.8 мянган төгрөг, хоолны зардалд 4396.5 мянган төгрөг, хичээл үйлдвэрлэлийн зардал 147.0 мянган төгрөг, тээврийн хэрэгслийн татвар 200.0 мянган төгрөг, тээврийн хэрэгслийн оношлогооны төлбөр 42.5 мянган төгрөг, бага үнэтэй түргэн элэгдэх ахуйн эд зүйлс 1243.0 мянган төгрөг, норм зөөлөн эдлэл 126.0 мянган төгрөг, түлш халаалт, дулаан, гэрэл цахилгаан, цэвэр бохир усны зардалд 29835.3 мянган төгрөг, бичиг хэрэгслийн зардалд 2864.9 мянган төгрөг, хөдөлмөр хамгаалалын хэрэгсэл 330.0 мянган төгрөг, газрын төлбөр 184.7 мянган төгрөг, дотоод томилолт 3589.8 мянган төгрөг нийт 376667.5 мянган төгрөгийн зардлыг зардлын ангилал зориулалтаар зарцуулсан.

Санхүү төрийн сангийн хэлтэст сар бүрийн эхэнд төсвийн зарцуулалтын эрхийн хүсэлтийг сар бүрийн батлагдсан төсвийн хуваарийн дагуу гарган өгч батлагдсан төсвийн хуваариар гүйлгээг хийж ажилласан.

Аймгийн Аудитын газар нь байгууллагын 2017 оны санхүүгийн үйл ажиллагаанд санхүүгийн аудит хийж зөрчилгүй дүгнэлт өгсөн.

Эд хариуцагчаас касс, бараа материал, үндсэн хөрөнгийн тайлангуудыг сар бүр тулгалт хийж үлдэгдлийг баталгаажуулж, нягтлан бодох бүртгэл хөтлөлтийг үнэн зөв хийж НББОУ-ын стандартад нийцүүлэн байгууллагын санхүүгийн сарын мэдээг гаргаж ЦЕГ-ын Санхүү аж ахуйн албанд болон аймгийн ЗДТГазрын санхүү төрийн сангийн хэлтэст хугацаанд гаргаж тайлагнасан.

Үнэт цаасны тооцоог төвийн офицер, цагдаа нартай өдөр тутам, хэсгийн төлөөлөгч, цагдаа нартай улирлын цугларалтаар 3 алба хаагчтай 3 ширхэг шийтгэлийн маягт 1 -ээр 2300.0 мянган төгрөгийн, 18 алба хаагчтай 18 ширхэг шийтгэлийн маягт 2-оор 2075.0 мянган төгрөгийн тооцоо хийж 060000985 тоот дансанд 7590.5 мянган төгрөг, бэлэн бус торгуулийн машинаар 060000987 тоот дансанд 36711.0 мянган төгрөгийн тооцоо хийж орон нутгийн орлогод 44301.5 мянган төгрөг төвлөрүүлсэн байна.

Сар бүр тээврийн хэрэгсэл саатуулах байрны хураамжийг журмын хашааны бүртгэлийн дэвтэр, замын цагдаагийн байцаагч нарын тасалбар, мөнгө тушаасан баримттай тулган тооцоог бодоход 138 автомашин түр саатуулагдаж 998.4 мянган төгрөг, саатуулах байрны хураамжийн тооцоог эмч нарын тасалбар, мөнгө тушаасан баримттай тулган тооцоог бодоход 256 саатуулагдсан хүний 1062.6 мянган төгрөг, 72 хүн баривчлагдаж ажлын хөлс, шууд зардлын тооцоо 1526.5 мянган төгрөг, нийт 3587.5 мянган төгрөгийн орлого төвлөрүүлсэн.

Замын-Үүд сум дахь сум дундын цагдаагийн хэлтэст нь батлагдсан цалингийн сүлжээ, тушаалын дагуу үндсэн болон гэрээт алба хаагчдад 93,5 сая төгрөгийн цалин, нийгмийн даатгал болон эрүүл мэндийн даатгалын зардалд 1,1 сая төгрөгийг шилжүүлж, алба хаагчдад 1,76 сая төгрөгийн томилолтын мөнгө олгосон. Гэрэл цахилгааны зардалд 1,0 сая.төгрөг, цэвэр бохир ус, дулааны зардалд 0,7 сая төгрөгийг шилжүүлж, бичиг хэрэг, шуудан холбоо интернэтын төлбөр зэрэг тогтмол зардлуудад 1,0 сая төгрөгийн гүйлгээ хийсэн. Урсгал засварын зардалд 0,9 сая төгрөгийн гүйлгээ хийж шинээр авсан 2 ширхэг приус-20 маркийн автомашинд тос маслыг солиулж, 8 ширхэг дугуй авч тавьсан. Цагдаагийн хэлтсийн, тээвэр шатахууны зардалд “НИК Петровис” ХХК-аас 4,3 сая төгрөгийн бензин талон худалдан авсан бөгөөд үнийн дүнгийн урамшуулал олгогдоогүй. Урамшуулал олгогдоогүй шалтгаан нь шатахууны үнэ 1, 2 дугаар сард нэмэгдсэнтэй холбоотойгоор мөнгөн талон нь хэвлэгдээгүй байсан. Иймд “Магнай трейд” ХХК-тай хамтран ажиллах гэрээ байгуулан 4,6 сая төгрөгийн шатахууны мөнгөн талон авч, улирал тутамд үнийн дүнгийн 3 хувийн урамшуулал авахаар тохиролцон хамтран ажиллаж байна.

Эргүүл, жижүүрийн болон хөдөө орон нутгийн дуудлага, томилолт, хамгаалалтад ажилласан автомашинууд 6,6 сая төгрөгийн бензин, тос, тосол олгосон. Татвар, нийгмийн даатгалын тайланг цаг хугацаанд нь гаргаж баталгаажуулан өр, авлага үүсгэлгүй ажилласан.

Цагдаагийн ерөнхий газрын Санхүү, аж ахуйн албатайшийтгэлийн хуудас маягт -1, маягт-2 тайланг Цагдаагийн ерөнхий газрын даргын 2004 оны 32 тоот тушаалаар батлагдсан журмын дагуу бүртгэн, зарцуулж, тооцоог хийн, алба хаагчдын гар дээрх 51 ширхэг шийтгэлийн хуудас маягт -2-ийн үлдэгдлийн тооцоог баталгаажуулж, мөн 2 ширхэг шийтгэврийн хуудсыг шүүхээр баталгаажуулан төлбөрийг барагдуулахаар ажиллаж байна.

2018 оны 1, 2 дугаар сарын Цагдаагийн хэлтсийн саатуулах байрны орлого 421,0 мянган төгрөг, автотээврийн хэрэгсэл түр саатуулах байрны орлого 2,0 сая төгрөгийн орлогыг төвлөрүүлэн бүртгэж ажилласан.

Аймгийн аудитын газраас 2017 оны санхүүгийн тайланд аудит шалгалт хийгдсэн. Аудитын шалгалтаар өгөгдсөн зөвлөмжийн хэрэгжилтийг энэ оны эхний 6 сард багтаан тайлагнахаар төлөвлөн ажиллаж байна.

Шилэн дансны ил тод байдлыг хангах чиглэлээр зохион байгуулсан

ажил, арга хэмжээ:

Тус цагдаагийн газрын dornogovi.police.gov.mn болон “Шилэн данс”-ны цахим хуудсанд төсвийн гүйцэтгэлийн мэдээ, хөрөнгө оруулалт, тендер, худалдан авалтын мэдээ, бусад мэдээ зэрэг тухай бүр нь оруулах 33 мэдээ, сар бүр оруулах 12 мэдээ, бүтэн жилээр оруулж тайлагнах 6 мэдээллийг хуулийн хугацаанд нь байршуулж, байгууллагын dornogovi.police.gov.mn цахим хуудас болон санхүүгийн мэдээллийн самбарт байршуулж, иргэд олон нийтэд ил тод мэдээлэх үйл ажиллагааг өгөгдсөн үүрэг чиглэлийн дагуу мэдээлж хэвшсэн.

Замын-Үүд сум дахь сум дундын цагдаагийн хэлтсийн гадна талын үүдний хэсэгт салхи, шорооноос хамгаалах, гадагшаа дулаан алдахаас сэргийлэх чиглэлээр шилэн пасад бариулах ажлын талаарх мэдээллийг олон нийтэд зар, мэдээллээр түгээж сонгон шалгаруулалтыг явуулахад 3 байгууллагаас ажлын гүйцэтгэгч байгууллагаар “Оточ-Буян” ХХК шалгарч 3.580.000 төгрөгний өртөгөөр шилэн пасад барьж 2018 оны 01 дүгээр сард ашиглалтанд оруулсан.

**Тав: Алба хаагч ажилтны ажиллах нөхцөл, нийгмийн асуудлыг хангах,**

**эрүүл мэндийг хамгаалах чиглэлээр:**

Цагдаагийн газрын 2018 оны үйл ажиллагааны төлөвлөгөө, “Соёл, соён гэгээрүүлэх ажил”-ын төлөвлөгөөнд тусгагдсаны дагуу цагдаагийн газраас 2017 оны 12 дугаар сар, 2018 оны 01 дүгээр сард цэргийн байнгын тэтгэвэрт гарсан алба хаагч нарт хүндэтгэл үзүүлэн үдэн гаргах, мөн 2018 оны тийн унжлагат хэмжээх нохой жилийн цагаан сарын баярыг угтаж нийт ахмад ажилтнуудад хүндэтгэл үзүүлэх арга хэмжээг 2018 оны 02 дугаар сарын 09-ний өдөр зохион байгуулан ажилласан.

Арга хэмжээний үеэр цэргийн байнгын тэтгэвэрт гарсан 8 офицер, 4 ахлагч, нийт 12 алба хаагчдад “Монгол цагдаа” медаль болон Монгол Улсын Ерөнхийлөгчийн зарлагаар олгогдсон “Цэргийн хүндэт медаль”-иар шагнагдсан 1 алба хаагчийн шагнал, дурсгалын зүйлсийг тус тус гардуулан өгч хүндэтгэлийг зоог барих арга хэмжээг зохион байгуулсан.

Аймгийн ЗДТГазар, аймгийн Ахмадын холбоо, “DTV” телевизээс хамтран 2018 оны 02 дугаар сарын 12-ны өдөр зохион байгуулсан “Буянтай буурлууд” телевизийн нэвтрүүлэгт 60-аас дээш насны 9 ахмад ажилтанг, мөн аймгийн ЗДТГазар, Цэргийн штаб, Ахмадын хорооноос 2018 оны 03 дугаар сарын 13-ны хамтран зохион байгуулсан Дорноговь аймагт хууль сахиулах чиг үүрэг, батлан хамгаалах үүргийг хэрэгжүүлж буй анги, байгууллагуудын бэлтгэл офицер, ахлагч нарын дунд “Мөнхийн залуу Мөрдөстэй ахмадууд” өдөрлөг арга хэмжээнд цагдаагийн газрын 15 ахмад ажилтанг тус тус оролцуулж хүндэтгэл үзүүлсэн.

Аймгийн нутгийн зөвлөлөөс санаачлан тус аймагт баригдаж буй хямд өртөгтэй 1000 айлын орон сууцны эхний ээлжний 266 айлын орон сууцанд төрийн алба хаагч нарыг хамруулах талаар аймгийн ЗДТГ-аас өгсөн чиглэлийн дагуу орон сууц худалдах авах хүсэлт гаргасан 9 алба хаагчийн судалгааг дахин авч 2018 оны 02 дугаар сард хүргүүлсэн.

Сум дундын цагдаагийн тасаг, хэсгийн төлөөлөгч нарын аюулгүй байдлыг хангаж бүх сумдын цагдаагийн хэсгийн байрыг хашаажуулах зорилгоор Дорноговь аймгийн нутгийн зөвлөлд хандан блок хийх тоног төхөөрөмж авахуулсан ба цагдаагийн газрын хашаанд 200 тонн элс, хайрга татан авчирч блок хийх бэлтгэл ажлаа хангаад байна.

Цагдаагийн газрын тусгай хэсгийн алба хаагчдын аюулгүй ажиллах нөхцөл бололцоог бүрдүүлэх зорилгоор ланд круйзер 80 маркийн 1 автомашины салхины өмнө болон хойд, хаалганы цонхыг хагарах, гадны халдлагад өртөхөөс сэргийлж төмөр торон хамгаалалт хийж, урд, хойд гуперыг төмрөөр тоноглон үйл ажиллагаандаа ашиглаж байна.

Цагдаагийн газрын 2 алба хаагчийг 2018 оны 03 дугаар сард БНХАУ-ын Манжуур хот руу аялуулсан.

Сайншанд сумын төв 4 замын уулзварт байрлах цагдаагийн постны гадна талд гэрэлтүүлэг хийж алба хаагчдыг шөнийн цагаар аюулгүй ажиллах нөхцөл бололцоог бүрдүүлсэн.

Монголын уламжлалт “Сар шинийн баяр” болох гэж байгаатай холбогдуулан Дорноговь аймгийн цагдаагийн газар, хэлтсээс цэргийн байнгын тэтгэвэрт гарсан 18 ахмад ажилтан, алба хаагчдыг БНХАУ-ын Эрээн хот руу зорчих боломжоор ханган аялуулсан.

Тус хэлтсийн ахлагч нарын зөвлөлөөс санаачлан зохион байгуулсан “Цагдаа бидний оролцоо сайн үйлсийн аян”-ы хүрээнд цахилгааны гэмтлийн улмаас гэр нь шатаж орох оронгүй болсон иргэн С.Отгонбаатарын /ам бүл-7/ гэр бүлд 57 алба хаагчаас цугларсан 568.000 төгрөгийн хандивыг өгч туслалцаа үзүүлсэн.

**Эрүүл мэндийг хамгаалах чиглэлээр чиглэлээр зохион**

**байгуулсан ажил, арга хэмжээ:**

Цагдаагийн ерөнхий газрын Санхүү, аж ахуйн албаны 2018 оны 03 дугаар сарын 20-ны өдрийн 6/455 дугаар албан бичгээр тус цагдаагийн газраас гэнэтийн ослын даатгалд хамрагдах алба хаагчдын талаар судалгаа ирүүлэх талаарх албан бичгийн дагуу тус цагдаагийн газраас нийт 156 алба хаагчийг гэнэтийн ослын даатгалд хамруулах судалгааг гарган хүргүүлсэн.

Эрүүлжүүлэх, саатуулах, баривчлах байр болон алба хаагчдын цайны газарт мэргэжлийн байгууллагаар улирал бүр ариутгал, халдваргүйжүүлэлтийг хийлгэн дүгнэлт гаргуулан ажиллаж байна. .

Сайншанд сумын Засаг даргын захирамжийн дагуу байгууллагын хуваарьт газар болох нийтийн эзэмшлийн зам, талбайн хог, хаягдлыг цэвэрлүүлж хариуцсан багийн Засаг даргад тайланг хүргүүлсэн.

**Байгууллагын аюулгүй байдлыг хангах чиглэлээр зохион**

**байгуулсан ажил, арга хэмжээ:**

Цагдаагийн газрын албан тасалгаанд цахилгааны гэмтэл гарах, ус, дулаан алдах, гал гарах эрсдлээс урьдчилан сэргийлэх зорилгоор албан тасалгааны бүх өрөөний нөөц түлхүүрийг шалган шинэчлэн жижүүрийн шуурхай албанд байрлуулсан.

Цагдаагийн газрын дотоод аюулгүй байдлыг хангах зорилгоор тасгийн дарга, ахлахуудыг ёс журмын эргүүлийн хувиарт оруулан өдөр бүр хяналт тавиулан илэрсэн зөрчлийг арилгуулах зорилгоор хоногийн нөхцөл байдлын мэдээлэлд оруулан ажил хариуцсан алба хаагч нарт цохолт хийлгэн хариуцуулж зөрчлийг тухай бүр засуулан ажиллаж байна.

Мөн алба хаагчдын өрөө, тасалгааны бүрэн бүтэн байдалд хяналт тавих зорилгоор өдөр бүр алба хаагч нар лацаа хүлээлгэн өгч бүртгэлийн дэвтэр тэмдэглэл хөтлөн ажиллаж байна.

Цагдаагийн хэлтсийн Дотоод аюулгүй байдлыг хангах орон тооны бус ажлын хэсгээс байгууллага, алба хаагчийн аюулгүй байдлыг хангах чиглэлээр алба хаагч нарын хаалганы гадна болон дотор талд санамж байрлуулсан.

Мөн иргэдийн авч яваа гар тээшийг байршуулах төмөр хайрцагийг 2 дугаар давхарт байрлуулан аюулгүй байдлыг ханган ажиллаж байна.

Цагдаагийн хэлтсийн алба хаагчдын албаны бэлэн байдал, хувцас формын жигдрэлт, албаны бичиг баримт, тусгай хэрэгслийн ашиглалт, хувийн бэлтгэл, тээврийн хэрэгслийн бүрэн бүтэн байдлыг хангуулах зорилгоор 1 дүгээр улиралд “Ц-111” дохиогоор 4 удаа түргэн цугларалт зарлан жагсаалын үзлэг хийсэн.

Байгууллагын 2018 оны сургалтын төлөвлөгөөнд тусгагдсаны дагуу байгууллагын байранд гал түймэр, осол болсон үед учирч болзошгүй хохирол, үр дагавараас урьдчилан сэргийлэх, хохирол багатай гарах, байгууллагын эд хөрөнгө, хогшлыг нүүлгэн шилжүүлэх журмын хүрээнд 2017 оны 02 дугаар сарын 09-ний өдөр Замын-Үүд дэх Онцгой байдлын 17 дугаар ангитай хамтран цагдаагийн хэлтсийн байранд дадлага, сургуулилтыг зохион байгуулсан.

**Зургаа: Дотоод хяналтын хүрээнд**

Цагдаагийн газраас Дотоод аюулгүй байдлыг хангах орон тооны бус ажлын хэсэг нь ЦЕГ-ын даргын баталсан Дотоод хяналт аюулгүй байдлыг хангах чиглэлээр 2018 онд хийж хэрэгжүүлэх ажлын төлөвлөгөөний дагуу нийт 7 төрлийн 44 зүйлийн ажил арга хэмжээг хийж хэрэгжүүлэх төлөвлөгөөг цагдаагийн газрын даргаар 2018 оны 02 дугаар 05-ны өдөр батлуулан ажиллаж байна. Мөн 2018 оны 1-р улиралд авч хэрэгжүүлсэн арга хэмжээний талаар орон тооны бус ажлын хэсгийн гишүүдэд хариуцсан чиглэлийн үйл ажиллагааг хэрэгжүүлэн төлөвлөгөөний заалтуудыг хувилан хүлээлгэн өгч, хийж хэрэгжүүлэх ажлын талаарх саналыг авч нэгтгэн ажилласан.

Цагдаагийн газрын алба хаагчдаас хэргийн газрын үзлэг хийхэд хуульч дүрэмч ажиллагааг хангах №06, Иргэдээс ирүүлсэн өргөдөл гомдлыг хуулийн хугацаанд шуурхай шалгаж шийдвэрлэх талаар №07, ажлын болон ажлын бус цагаар архи согтууруулах ундааны зүйл хэрэглэхгүй байх, архи согтууруулах ундааны зүйл хэрэглэсэн үедээ тээврийн хэрэгсэл жолоодохгүй, аюулгүй байдлыг хангаж ажиллах талаар баталгаа, зааварчилга №01 дугаараар тус тус цагдаагийн газрын даргаар хянуулж батлуулан тасгийн алба хаагч нарт өгч биелэлтийг ханган ажиллаж байна.

Цагдаагийн газрын албан тасалгаанд ажиллаж байгаа алба хаагч нарт өрөө тасалгаанд эрүүгийн хэргийн материал танилцуулах үедээ оролцогч нарыг хараа хяналтгүй үлдээлгүй ажиллагаа хийж байгаагаас бусад эрүүгийн хэрэг материалыг өөрийн сейфэнд хийж аюулгүй байдлыг ханган ажиллаж алба хаагчдад аюулгүй байдлыг хангаж ажиллах талаар зааварчилга өгч, өдөр бүр албаны өрөөний лацыг шалгуулан, үр дүнг тооцон ажиллаж байна. Хэсгийн төлөөлөгч нарын болон албаны барилга байгууламжийн аюулгүй байдлыг хангах чиглэлээр 2018 онд Өргөн, Эрдэнэ, Алтанширээ, Дэлгэрэх, Даланжаргалан, Мандах сумдын кобаны байрны гадна талаар хашаажуулах ажлыг хийж гүйцэтгэхээр бэлтгэл ажлыг ханган ажиллаж байна.

Тус цагдаагийн газарт 2018 онд иж бүрэн шалгалт хийхтэй холбогдуулан тасгийн дарга нарт бусад тасгуудын ажлыг шалгах талаар үүрэг чиглэл өгсний дагуу 2018 оны 01 дүгээр сард харьяа хэлтэс, тасгуудын ажлыг шалган цагдаагийн газрын даргын зөвлөлийн хурлаар хэлэлцэж тодорхой үүрэг, ажлын чиглэл өгч ажилласан.

Тус цагдаагийн газраас байгууллагын “Дотоод аюулгүй байдал хангах журам” /код-113/, Эрүүгийн цагдаагийн тасгаас алба хаагчдад 2018 оны 03-р сарын 22-ны өдөр Хууль сахиулах байгууллагын алба хаагчдын аюулгүй байдал сэдвээр 2 цагийн сургалтыг АЗДТГ-ын хурлын зааланд зохион явуулсан. Алба хаагчдын сургалт явуулах хуваарийг гаргаж цагдаагийн газрын даргаар батлуулан шинээр батлагдсан хууль, журмын талаар бүлэг тус бүрээр нь дотооддоо сургалтын материал бэлтгэж, алба хаагчдын дунд албаны сургалтыг 7 хоног бүрийн Мягмар гаригт явуулж хэвшсэн. Мөн сар бүр хэсгийн төлөөлөгч нарын цугларалт, сургалтын төлөвлөгөөг гаргаж аймгийн Хууль эрх зүйн хэлтэс, Прокурорын газар, ШШГГазар, ШШАлбатай хамтран төлөвлөгөөний дагуу сургалтыг тогтмол зохион байгуулж ирсэнээр алба хаагчдын хуульч эрх зүйч байдал сайжирч сургалтын чанарт ахиц гарсан болно.

**Байгууллагын эрсдэлийн удирдлагын талаар:**

Цагдаагийн газрын орон тооны бус ажлын хэсгээс учирч болзошгүй эрсдэлийн үнэлгээг 1086 гэж тооцож алба хаагч нарт танилцуулан, цаашид бууруулах талаар 70 заалт бүхий төлөвлөгөөг гарган хэрэгжүүлэн ажилласанаар учирч болзошгүй эрсдэлийн үнэлгээ урьд оны мөн үетэй харьцуулахад нийт 75-аар буурсан болно. Үүнд:

Эрсдэлийн үнэлгээг бууруулах зорилгоор Алба хаагчдын аюулгүй байдлыг хангах ажлын хүрээнд нийт 12 ажил хэрэгжүүлэхээр төлөвлөж ажилласнаар алба хаагчид гэмт хэрэг, зөрчилийн улмаас хохироогүй бөгөөд учирч болзошгүй эрсдэлийн үнэлгээ урьд оны мөн үетэй харьцуулахад 75-аар буурсан.

Байгууллагын гадаад, дотоод аюулгүй байдлыг хангах үүднээс Телекамерын төвийг ашиглалтанд оруулсан, цагдаагийн арын хашааны автомашины замыг шинээр бариулсан, архивын өрөөг шинээр бүрэн тохижуулсан, иргэдэд үйлчилэх жижүүрийн шуурхай албаны өрөөг бүрэн шинэчилж тохижуулсан, албаны автомашиныг шинэчилэх засварлах ажилд ахиц гарч Ланд-200, Ланд-80 тусгай хэсэгт ашиглаж байгаа бөгөөд автомашины засвар үйлчилгээнд онцгой анхаарч Иххэт сумын УАЗ-469 автомашиныг иж бүрэн засварлах зардлыг сумаас шийдүүлсэн. Мөн давхаруудын хонгилын цонхонд стандартын дагуу төмөр хаалт хийж, давхар бүрт галын хорыг шинэчилэн байрлуулж, цахилгааны болон кабель утаснуудыг далдалснаар мэдээллийн аюулгүй байдал болон нууцлал, барилга байрууламжийн аюулгүй байдал хангагдсан болно.

Алба хаагчдаас Авлига, хээл хахууль авах, өгөх, зуучлах, шан харамж авах болон харьяаллын бус хэрэг маргаанд оролцох зэрэг ёс зүйн зөрчил, гэмт хэрэгт холбогдсон алба хаагч байхгүй бөгөөд дээрх байдлаар иргэд, аж ахуйн нэгж, байгууллагаас гомдол мэдээлэл ирүүлээгүй байна.

**Хяналт шалгалт, албаны шалгалтын талаар:**

Цагдаагийн газрын хэмжээнд 2018 оны 01 дүгээр улирлын байдлаар 8 алба хаагчид холбогдуулан 8 албаны шалгалтыг цагдаагийн газрын даргаас өгсөн цохолт, үүргийн дагуу тасаг, хэсгийн дарга нар хийсэн байна. Үүнээс цагдаагийн газарт 5 алба хаагчид холбогдуулан 5 албаны шалгалтыг, Замын-Үүд сум дахь сум дундын цагдаагийн хэлтэст 3 алба хаагчид холбогдуулан 3 албаны шалгалт явуулж сахилга, ёс зүйн зөрчил болон хууль, дүрэм журам зөрчсөн нь тогтоогдсон 5 алба хаагчид холбогдох хууль, тогтоомжийн дагуу хариуцлага тооцож, 2 алба хаагчид холбогдох үйлдлийг Цагдаагийн ерөнхий газрын даргын зөвлөлөөр шийдвэрлүүлэхээр материалыг хүргүүлсэн ба 1 алба хаагчид холбогдох үйлдэлд Төрийн албаны тухай хууль, ЦЕГ-ын даргын 2017 оны А/129 дугээр тушаалаар батлагдсан “Цагдаагийн алба хаагчийн сахилгын дүрэм”-д зааснаар сахилгын шийтгэл ногдуулж болохгүй хугацаа өнгөрсөн байсан тул зөвлөлийн хурлын тэмдэглэлээр сануулсан.

Цагдаагийн ерөнхий газрын болон цагдаагийн газрын даргын тушаалаар нийт 14 алба хаагчийн гаргасан зөрчилд сахилгын шийтгэл ногдуулсан ба зөрчил гарган сахилгын арга хэмжээ авагдсан алба хаагчийн тоо урьд оны мөн үеэс /7/ 1 дахин өссөн байна.

Сахилгын шийтгэлийн төрлийг авч үзвэл сануулах 3, албан тушаалын сарын үндсэн цалинг 3 сар хүртэл хугацаагаар 20 хүртэл хувиар бууруулах 4, албан тушаал бууруулах 2, цагдаагийн цол бууруулах 4, цагдаагийн албанд 1 жилийн хугацаанд эргэж орох эрхгүйгээр халах 1 сахилгын шийтгэлийг ногдуулсан байна.

Алба хаагчдын сахилга, ёс зүйн байдалд тавих хяналтыг сайжруулах зорилгоор тасгийн дарга, ахлахууд өдөр тутам ёс журам сахиулах эргүүлийн үүрэг гүйцэтгэн ажиллаж байгаа бөгөөд сахилгын зөрчил гаргасан алба хаагчдын 11 буюу 78.5 хувийг дотоод хяналт шалгалтаар, 3 буюу 21.4 хувийг иргэдийн мэдээлэл, төрийн байгууллагаас ирүүлсэн албан бичиг буюу гадны хяналтаар илрүүлэн хариуцлага тооцон ажилласан.

Сахилгын арга хэмжээ авагдсан алба хаагчдын 9 буюу 64.2 хувь нь офицер, 5 буюу 35.7 хувь нь ахлагч бүрэлдэхүүн байна. Сахилга, ёс зүйн зөрчлийн хэлбэрийг авч үзвэл: Архидан согтуурсан, ажил тасалсан 6, ажлын хариуцлага алдсан 1, ЭХХШТХууль болон бусад хууль зөрчсөн 3, Цагдаагийн алба хаагчийн сахилгын дүрмийг зөрчсөн 2, бусад /албаны үнэмлэх, энгэрийн тэмдэг гээгдүүлсэн/ 2 зөрчил байна.

Тайлангийн хугацаанд гэмт хэрэгт холбогдон шалгагдсан болон гэмт хэрэг, зөрчилд өртөж хохирсон алба хаагч байхгүй байна.

Алба хаагчид ажлаар явах тохиолдолд гадуур ажлаар явагсдын бүртгэлд, ажлын тарсны дараа өрөөний лацаа бүртгэлд бүртгүүлэн ажиллаж байгаа ба цаг ашиглалтын байдалд жижүүрийн офицерууд, ёс журам сахиулах эргүүлд гарч байгаа алба хаагч нар өдөр тутам хяналт тавин ажиллаж байна.

ДҮГНЭЛТ

1. Дорноговь аймаг дах цагдаагийн газраас орон нутгийн хэмжээнд хэрэгжүүлэх, хөтөлбөр, захирамжуудыг санаачлан аймгийн Засаг дарга, ИТХ-аар батлуулан ажилласны үр дүнд зам тээврийн осол, хэрэг өнгөрсөн оны мөн үеэс 10 нэгжээр буюу 54.5 хувиар, нас барсан хүн 1-ээр буюу 33.3 хувиар, гэмтсэн хүн 7-оор буюу 46.6 хувиар, эд материалын хохиролтой осол 14-өөр буюу 19.4 хувиар буурсан үзүүлэлттэй байна.
2. Албаны бэлэн байдалд шаардлагатай 3 автомашин, бусад тоног төхөөрөмжийг орон нутгийн төсвийн хөрөнгөөр шийдвэрлүүлж, дотоод нөөц бололцоогоор алба хаагчдын ажиллах таатай орчин нөхцөлийг бүрдүүлж дотоод тохижилтын ажилд ахиц дэвшил гарсан.
3. Алба хаагчдын ажлын хариуцлага, сахилга бат, дэг журам сахих үйл ажиллагаанд эерэг ойлголт, зөв хандлага бий болж хуульч ажиллагаа хэвшиж байна.

ЦААШИД ХЭРЭГЖҮҮЛЭХ ЗОРИЛТЫН ТАЛААР

1. Хуулиар хүлээсэн үүргээ чанартай биелүүлж гэмт хэргээс урьдчилан сэргийлэх ажлыг эрчимжүүлж гэмт хэргийн гаралтыг урьд оны мөн үеэс 20-25 хувь бууруулах,

2. Дотоод хяналт шалгалтыг улам эрчимжүүлж, сахилга бат, дэг журам, ажлын хариуцлагын талаар өндөр шаардлагатай ажиллаж зөрчлийн тоог 50 хувь бууруулах,

1. Алба хаагчдын ёс зүйн зөв харилцааг төлөвшүүлж, тэдний мэдлэг боловсролыг дээшлүүлэх талаар дэмжсэн бодлого хэрэгжүүлж, нийгмийн асуудлыг шийдвэрлэхэд онцгой анхаарна.

ТАЙЛАНГ НЭГТГЭСЭН:

ЗАХИРГААНЫ УДИРДЛАГЫН ТАСГИЙН ДАРГА,

ЦАГДААГИЙН ХОШУУЧ С.ТЭГШЖАРГАЛ

ХЯНАСАН:

ЦАГДААГИЙН ГАЗРЫН ДАРГА,

ЦАГДААГИЙН ХУРАНДАА Г.ЭРДЭНЭБААТАР